NSinfo: "Izdvojili smo novac - sledeće godine izgradnja Fruškogorskog koridora"\n"Izdvojili smo novac - sledeće godine izgradnja Fruškogorskog koridora"\nNovac za početak izgradnje Fruškogorskog koridora je izdvojen i u prvoj polovini sledeće godine biće završeni svi projekti i krenuće izgradnja, kaže Vučić\n"Izdvojili smo novac i u prvoj polovini sledeće godine završićemo sve projekte i krenuti u izgradnju Fruškogorskog koridora", rekao je premijer Srbije Aleksandar Vučić u Skupštini Srbije odgovarajući na pitanje poslanice LSV Olene Papuge.\nKako je naglasio, o tom koridoru se priča godinama, ali niko do sada nije čak dao ni idejni projekat.\n"Da, mi ćemo to da uradimo, ali ne za pola godine li godinu, ali verujem da u naredne tri godine ceo projekat možemo da završimo u vreme trajanja mandata ove vlade", kazao je premijer.\n"Da kažem i građanima Novog Sada i Iriga i celog Srema da smo izdvojili novac i radimo projekte i konačno ćemo krenuti u izgradnju fruškogorskog koridora. Taj posao nije lak i svaka takva investicija neće biti manja, zbog tunela i teškog terena, od 300 i 350 miliona evra i to je velika investicija za nas. Mi ćemo to da uradimo, neće za pola ili godinu, ali za tri hoćemo, verujem pre kraja mandata ove vlade. Mislim da je to što možemo da napravimo", rekao je Vučić.\nKako je naveo, na tome ništa nije rađeno od 1972. čak ni idejni projekat, kad je reč o ruševinama u Irigu, primetio je da se i sam "grozi" kad prođe i to vidi, a na opasku Papuge da od tih ruševina "deca ginu", rekao je da takve informacije nema, te da ne zna o kom vremenu govori, primetivši da je verovatno reč o "lošoj metafori".\nizvor: Beta, Tanjug, agencije, foto: youtube.com\n... ap vojvodina, autoput, fruška gora, irig, Novi Sad, ruma, srbija, srem, zanimljivosti


Gdje će migranti s Lipe, Vijeće ministara BiH protiv USK i Grada Bihaća? | Krajina.BA\nGdje će migranti s Lipe, Vijeće ministara BiH protiv USK i Grada Bihaća?\nVijeće ministara BiH trebalo bi danas održati vanrednu sjednicu na kojoj će razmotriti migrantsku krizu koja je nastupila zbog više stotina migranata iz kampa Lipa koji su ostali bez smještaja nakon što je taj kamp rasformiran, a osoblje IOM-a se povuklo.\nNaprasna odluka ministra sigurnosti Selme Cikotića da se smjeste u kasarnu Bradina nije odobrena na Vijeću ministara BiH, a migranti su skoro dva puna dana proveli u 20 autobusa. U četvrtak popodne su napustili autobuse jer rješenja nije bilo, a migranti su se vratili na Lipu gdje je tek nekoliko kontejnera nedovoljnih za njihov boravak u zimskim uslovima.\nPrema informacijama koje su objavljene, ali koje je otkrio i ministar sigurnosti BiH Selmo Cikotić razmatrat će se mogućnost da se dio migranata prebaci u centar Bira u centru Bihaća iako je on zatvoren još krajem septembra. U Prijedlogu odluke koju bi trebalo usvojiti Vijeće ministara zahtijeva se od vlasti USK i Grada Bihaća da poštuju važeću odluku Vijeća ministara od 11. marta 2019. godine kojom je Bira određena kao privremeni prihvatni centar za smještaj migranata i da se bez odlaganja izvrši prihvat i smještaj određenog broja migranata na lokaciju Bira. Također bi VM BiH trebalo razmotriti i druge mogućnosti za smještaj migranata i donijeti odluke za hitno rješavanje humanitarne i sigurnosne situaciju u oblasti migracija na teritoriji BiH.\nUpravo je to bio povod novog okupljanja građana kojima se pridružio i gradonačelnik Šuhret Fazlić. Jasno i glasno su rekli da su protiv otvaranja Bire i da to neće dozvoliti.\nŠtab Civilne zaštite Grada Bihaća na hitnoj sjednici održanoj sinoć jednoglasno je usvojio dva zaključka. Prvim se utvrđuje da bi nasilno smještanje ilegalnih migranata u Biru bez saglasnosti gradskih i kantonalnih vlasti narušilo sigurnosnu situaciju u Gradu Bihaću a posebno naseljima koja se nalaze u blizini fabrike.\nIstim se zaključkom traži od Vijeća ministara BiH da ne usvaja bilo kakvu odluku o premještanju migranata u Biru. Drugim zaključkom traži se od nadležnih institucija da obezbijede uslove za smještaj ilegalnih migranata na Lipi.\nGrađani se pitaju zašto se na Lipu nisu prebacili kontejneri kojih ima više od 200 u Biri.\nPlan je da se migranti s Lipe prebace na drugu lokaciju do aprila 2021. godine dok se ne obezbijede uslovi na Lipi za njihov koliko toliko humani smještaj.\nPrethodni članakU Sanskom Mostu formirana stabilna većina- SDA ide u opoziciju\nNaredni članakJoš jedna noć straha, treslo je nekoliko puta, najjači bio 3.7


Vreme iskušenja i za vlast i za opoziciju. Fondacija Centar za demokratiju\nVreme iskušenja i za vlast i za opoziciju\nAutorski tekst Nataše Vučković za Novi magazin\nŠansa za demokratiju 2022.\nKriza demokratskih institucija postoji i u nekim članicama EU i, uz rat u Ukrajini i narušavanje međunarodnog prava, može biti podsticaj za jačanje autoritarnih tendencija kod nas, uz narativ o očuvanju stabilnosti i bezbednosti. Međutim, šansa za demokratiju će opstati i verovatno biti ojačana ako se Srbija usaglasi s politikom Unije\nIma li demokratija šansu u Srbiji u 2022? Izveštaj Fridom hausa samo je podsticaj da ovo pitanje postavimo sada. Završeni su izbori, ali pobednici nisu slavili, desničarska opozicija je u uzletu, građanska opozicija se trudila da opravda izostanak očekivanih rezultata. Ostaje da se analizira gde su pojedine izborne kampanje, poruke i lideri bili uspešni, a gde su podbacili, s tim što sada, za razliku od prethodnih izbornih ciklusa kad je beležila apsolutnu pobedu i SNS treba da razmotri razloge svog slabijeg rezultata na parlamentarnim i beogradskim izborima – odsustvo apsolutne i jasne većine za SNS mora biti upozoravajući znak za budućnost. Otpočeo je uobičajeni interregnum do formiranja nove vlade za koju, čini se, postoji nekoliko mogućih scenarija. Koji će biti izabran, odlučiće predsednik Srbije, koji je i jedini pobednik proteklih izbora, sviđalo se to kome ili ne.\nODLUKA I INTERESI: Iako na prvi pogled sve izgleda slično kao i toliko puta od 2012, situacija je mnogo drugačija, kako zbog promena na partijskoj sceni Srbije, tako još mnogo više zbog međunarodnih okolnosti. Ruski napad na Ukrajinu i zajednička reakcija SAD i EU kroz uvođenje sankcija Rusiji i upućivanje finansijske i vojne pomoći Ukrajini, uz poziv upućen svim evropskim državama koje imaju aspiracije za članstvo u EU da se ovakvoj politici zapadnih zemalja pridruže, pred Srbiju stavlja izazove na koje će morati da odgovori. Da li će se Srbija priključiti politici Zapada prema Rusiji? Kao i za pitanje ko će činiti novu vladu i odgovor na ovo pitanje zna predsednik Srbije.\nSrbiju poslednjih nedelja posećuje veliki broj stranih dužnosnika, počev od ministarke spoljnih poslova Nemačke, zamenice državnog sekretara SAD, američkih senatora. Od početka rata u Ukrajini, predsednik Srbije razgovara sa inostranim predsednicima država i vlada o poziciji Srbije, sankcijama, energetskim prilikama, u kojoj meri čuje direktne ili indirektne pritiske – to on najbolje zna. Jer, iako se o pritiscima ne govori javno, možemo zamisliti šta bi sve moglo biti na agendi SAD i EU ako bi Srbija odbila da se stavi na njihovu stranu. Pred njim i pred tehničkom vladom su velike odluke koje će umnogome opredeliti budućnost Srbije, kako u ovom ratnom trenutku, tako i posleratnom svetu koji, to je sigurno, bar za evropski kontinent – neće biti isti.\nU raspletu događaja, uloga malih zemalja poput Srbije će biti neprimetna, ali je ključno pitanje kako pragmatičnim političkim odlukama očuvati nacionalne i državne interese.\nREALNE TEŠKOĆE: Unutrašnje političke prilike, kosovski problem i javno mnjenje ne idu na ruku pridruživanju Srbije stavu EU i SAD. Nedavno je objavljeno istraživanje Ipsosa o smanjenoj podršci građana za članstvo u EU. Ojačani glas desničarskih partija koje su izrazito protiv evropske integracije Srbije i antiruskih mera, kao i biračko telo SNS-a koje je većinom indiferentno prema EU, a tradicionalno naklonjeno narativu srpsko-ruskog bratstva i odbrani Kosova, glavne su tačke otpora. S druge strane, energetska i ekonomska pitanja koja se otvaraju pridruživanjem Srbije politici SAD i EU, realne su teškoće za koja se moraju naći rešenja pre nego se takva odluka donese. Da odluka nije laka, slažu se i oni koji iščekuju i podržavaju kurs koji će Srbiju orijentisati ka zapadu, ali znaju da je ona nužna i da Srbija ne može u ovoj situaciji ostati izolovano ostrvo u Evropi. Ako su tačke otpora, jasno vidljive, prepoznatljive i glasne, to se, međutim, ne može reći za ovu drugu grupu. Nejasni su i slabo čujni stavovi tzv. građanskih opozicionih političkih partija, prostor je ostavljen stručnjacima i civilnom društvu.\nNeki političari opravdano ukazuju na to da opozicija nema dovoljno saznanja o svim elementima koji su nužni za donošenje odluke. I stvarno, ako pogledamo politički proces u evropskim zemljama, videćemo da se o politici prema Ukrajini i Rusiji raspravlja u parlamentima, da je to glavna politička tema i što je najvažnije – da se savezništva stvaraju mimo tradicionalnih partijskih podela i aktuelnih pozicija u vlasti i opoziciji. Jer, tamo postoje demokratske institucije, procedure i ozbiljna politička kultura koja uključuje dijalog vlasti i opozicije.\nVraćamo se na pitanje s početka – ima li demokratija šanse u Srbiji u 2022?\nPre svega, slika gotovo jednopartijskog parlamenta je promenjena što će se videti čim novi bude konstituisan. U parlament je ušlo jedanaest izbornih lista, poslaničkih grupa će biti više. Da li će se u parlamentu, kao centralnoj demokratskoj instituciji koja postavlja model ponašanja i za sve druge institucije, pa i medije, nastaviti sa otrovnim i diskvalifikujućim jezikom mržnje ili će se vežbati drugačiji politički dijalog? Nedavni pokušaj Aleksandra Vučića i Dragana Đilasa da susretom pošalju poruke o potrebi smanjenja visoke polarizacije u javnom mnjenju i na političkoj sceni koju karakteriše „verbalni građanski rat“, pored sve kritike koje je tom susretu uputila opozicija, daje osnova jednoj tankoj nadi da bi dijalog vlasti i opozicije mogao da se uspostavi. Kao i uvek, to najviše zavisi od ponašanja vlasti i medija koje ona kontroliše, ali ne mnogo manje zavisi i od opozicije. Bilo bi dobro da o spoljnoj i evropskoj politici što pre počne razgovor u parlamentu.\nKriza demokratskih institucija postoji i u nekim članicama EU i uz rat u Ukrajini i narušavanje međunarodnog prava može biti podsticaj za jačanje autoritarnih tendencija kod nas, uz narativ o očuvanju stabilnosti i bezbednosti. Međutim, šansa za demokratiju će opstati i verovatno biti ojačana ako se Srbija usaglasi sa politikom Unije. Za očekivati je da će u tom slučaju dijalog EU i Srbije biti intenziviran, da će se verovatno otvoriti novi klasteri u pristupnim pregovorima, možda i novi fondovi za podršku reformama.\nOpšte je mesto na međunarodnim forumima da je, nakon višegodišnjeg zastoja u procesu proširenja, ovo kritičan trenutak i za Zapadni Balkan čiju integraciju u Evropsku uniju treba ubrzati, uz smanjenje uticaja drugih međunarodnih aktera u regionu, pre svega Rusije i Kine. Tada bi i transformaciona moć EU u procesima demokratizacije i uspostavljanja vladavine prava bila uvećana, a vlast pod pritiskom da brže sprovodi reforme. Ukoliko Srbija propusti ovu priliku, a za to smo do sad bili veliki majstori, šanse za demokratiju će se smanjiti – vlast će, suočena sa posledicama, a bez obaveze da pokazuje svoj evropski lik, verovatno ojačati autoritarne crte režima, pozivi za više demokratije i vladavine prava izgubiće se u pokličima nacionalističkih i ultra desnih stranaka i pokreta, tabloidni mediji s lakoćom će produbiti svoj anti-zapadni i anti-demokratski narativ.\nOvo su vremena koja kušaju političko poštenje. Vlast će pokazati koliko je zaista posvećena ostvarenju strateškog opredeljenja da Srbija postane članica EU, ali sličan test prolazi i tzv. građanska opozicija. Ona treba da se jasno odredi prema ratu u Ukrajini, da podrži usaglašavanje sa politikom EU i SAD, jer ovo nije stranačka borba i predizborna kampanja, radi se o geopolitičkoj orijentaciji Srbije koja nadilazi oštre podele vlasti i opozicije. Ako Vučić uvede sankcije, podrška građanske opozicije biće potrebna i dobrodošla, što može mnogo uticati na normalizaciju političkog dijaloga u zemlji i o drugim pitanjima. Ako ne uvede sankcije, građanska opozicija može politički profitirati od jasnog evropskog stava čiji joj nedostatak dobar deo proevropskih birača prebacuje.\nTokom poslednje nedelje, svedoci smo da se menja ton u svim medijima, uključujući i tabloidne, o podršci Rusije Srbiji u suprotstavljanju nezavisnosti Kosova. Podsticaj je dala Putinova izjava o relevantnosti odluke Međunarodnog suda pravde o nezavisnosti Kosova, koja se tumači kao presedan i za slučaj Donbasa. Čini se da se ovih dana povlači linija promene politike. Ostaje da vidimo kako će se realizovati i ko će je podržati. A onda i na toj liniji braniti demokratiju i vladavinu prava, pre svega.


Jutarnji: Crna Gora proglašena zvezdom Mediterana - IndeksOnline.rs\nNaslovna REGION Crna Gora Jutarnji: Crna Gora proglašena zvezdom Mediterana\nFoto:Dolcinium Kite Surf Club\nJutarnji: Crna Gora proglašena zvezdom Mediterana\nZAGREB – Prema oceni Evropske komisije za putovanja, Crna Gora je zvezda Mediterana u prva tri meseca ove godine, jer je, prema evropskim statističkim podacima, ostvarila rast noćenja od 29 i dolazaka od 49 odsto, piše hrvatski Jutarnji list.\n“Oni ulagačima u prvih nekoliko godina nude vađenje dozvola u samo nekoliko meseci i oslobođenje od nameta kako bi lakše prebrodili prve tri godine, dakle vreme u kojem se hotel tek postavlja na noge. Osim toga, svoje rezultate podebljali su još i jeftinim benzinom za nautičare, oslobađanjem od visokih troškova, i sve je to uticalo na rezultat”, prenosi Jutarnji.\nOn je objasnio da Crna Gora danas ima 43.000 kreveta u objektima kolektivnog smeštaja od čega se 52 odsto odnosi na kategorije četiri ili pet zvjezdica. Investitorima su, kako je naveo, ponuđeni i znatno bolji poreski uslovi. Dok PDV u zemlji iznosi 21 odsto, na smeštaj u hotelima on je na nivou od sedam, dok za hotele sa pet zvezdica iznosi sedam odsto na sve usluge.


Španci ulaze u projekat 'Jadar'?\nIzvor: B92, 28.Jul.2021, 12:59\nMinistarka rudarstva i energetike Zorana Mihajlović razgovarala je danas sa ambasadorom Španije u Srbiji Raulom Bartolomeom o ekonomskim odnosima dve zemlje.\nPosebno je naglašena mogućnost intenziviranja saradnje u energetskom i rudarskom sektoru i učešća španskih kompanija u izgradnji novih energetskih kapaciteta koji koriste obnovljive izvore, saopštilo je Ministarstvo.\nMihajlovićeva je rekla da su zakoni koji su doneti osnova za sprovođenje procesa energetske >> Pročitaj celu vest na sajtu B92 << tranzicije i istakla da potencijali za saradnju dve zemlje u oblasti rudarstva nisu u potpunosti iskorišćeni.\n"Hvala Vladi Španije na podršci našem teritorijalnom integritetu i suverenitetu, kao i na putu ka punopravnom članstvu u EU. Političke odnose trebalo bi da prati i bolja ekonomska saradnja, posebno u oblasti energetike. Usvojili smo četiri nova zakona koja su u skladu sa najvišim EU standardima. Imamo zakon o korišćenju OIE, koji je jako važan i koji predstavlja osnovu za novi investicioni okvir", rekla je ona.\nNapomenula je da je vrednost projekata novog investicionog ciklusa 17 milijardi evra, od čega će najmanje pet milijardi biti u oblasti OIE.\n"Uskoro predstavljamo i knjigu projekata i španske kompanije su dobrodošle, s obzirom na iskustvo koje imaju. Postoji dovoljno prostora da saradnju u ovoj oblasti podignemo na viši nivo", poručila je ministarka.\n"Znamo kako to da sprovedemo"\nNjegova ekselencija Raul Bartolome, ambasador Španije, izazio je zadovoljstvo zbog činjenice da ne postoje nerešena pitanja u odnosima dve zemlje i istakao da ekonomska saradnja treba da prati odlične političke veze.\n"Apsolutno smo posvećeni unapređenju ekonomskih odnosa, jer postoji veliki prostor za španske investitore, posebno zbog odličnih uslova koji postoje u Srbiji. Verujem da možemo zajedno da radimo na povećanju kapaciteta koji koriste obnovljive izvore energije. Znamo kako to da sprovedemo i nadam se da možemo da pomognemo. Takođe, postoji prostor za ulaganje naših kompanija u sve buduće projekte u rudarstvu", rekao je on.\nNa sastanku je bilo reči i o projektu "Jadar" i mogućnostima da kompanije iz ove zemlje učestvuju u radu budućeg rudnika.\n"Nećemo dozvoliti izvoz litijuma iz Srbije"\nMihajlovićeva: Projekat "Jadar" razvojna šansa, odluku donose građani\nIzvor: Radio Televizija Vojvodine, 29.Jul.2021, 10:26\nPotpredsednica Vlade i ministarka rudarstva i energetike, prof. dr Zorana Mihajlović, izjavila je gostujući u jutarnjem program TV Hepi, da je projekat "Jadar“ velika razvojna šansa za Srbiju zbog činjenice da imamo jedinstveno nalazište minerala u svetu sa dokazanim rezervama od 158 miliona tona....


Šest zemalja vraća „AstraZeneku“ u upotrebu - Sputnjik Srbija\n05:14 15 April 2021\nŠest zemalja vraća „AstraZeneku“ u upotrebu\n22:11 18.03.2021 Preuzmite kraći link\nItalija, Letonija, Litvanija, Francuska, Bugarska i Bosna i Hercegovina saopštile su da će sutra nastaviti da koriste vakcinu protiv virusa korona kompanije „AstraZeneka“.\nTe najave su usledile nakon što je ranije danas Evropska agencija za lekove (EMA) saopštila da je ta vakcina bezbedna i efikasna.\nŠefica EMA Emer Kuk izjavila je da korist vakcine „AstraZeneka“ nadmašuje rizike koje zaražavanje može da donese.\nDirektor bugarske Agencije za lekove Bogdan Kirilov je rekao da istraga o smrti bugarske državljanke koja je preminula nekoliko sati nakon što je dobila dozu „AstraZenekine“ vakcine nije utvrdila direktnu vezu sa vakcinacijom, prenosi Rojters.\n„Imamo sve razloge da ukinemo suspenziju i od sutra ponovo počnemo sa primenom vakcine“, rekao je Kirilov.\nZavod za javno zdravstvo Federacije BiH saopštio je da do sada nije prijavljena nijedna veća neželjena reakcija na „AstraZenekinu“ vakcinu, prenosi portal „Kliks“.\nItalijanski premijer Mario Dragi je u saopštenju naveo da prioritet vlade ostaje da vakciniše što više ljudi.\nPodsetimo, desetak zemalja je ranije ove nedelje obustavilo upotrebu vakcine „AstraZeneke“ nakon izveštaja o pojavi krvnih ugrušaka kod nekolicine ljudi koji su nedavno vakcinisani tom vakcinom.\nAgencija za lekove Srbije: Nema razloga za prekid vakcinacije „AstraZenekom“\nOd sutra bez zakazivanja za „AstraZeneku“ na dve nove lokacije u Srbiji\n„Astra zeneka“: Nema problema sa bilo kojom serijom naše vakcine\nAstra zeneka, Italija


Psihosocijalni izazovi za budućnost braka i porodice - Centar za napredne studije\nCentar za napredne studije sa zadovoljstvom predstavlja publikaciju Psihosocijalni izazovi za budućnost braka i porodice autorice Selvire Draganović.\nU teorijskom dijelu knjige možemo naći vrlo interesantna saznanja u oblasti psihologije porodice, psihologije braka, mentalnog zdravlja, kliničke psihologije i psihologije ličnosti. To je jedan kompleksan set saznanja koji nam pomažu da shvatimo na koji način lične privrženosti i osobine ličnosti unosimo u bračne odnose kao ključne faktore u kreiranju bračnog ne/zadovoljstva te osnova psihosocijalnog i emocionalng blagostanja kao i psihosocijalne i emocionalne interakcije. Ova saznanja imaju i svoju praktičnu vrijednost u razumijevanju bračnih odnosa kao i u procesu bračnog savjetovanja i terapije kada bračni odnosi ne donose sreću i zadovoljstvo u bračnoj zajednici.\nDodatna vrijednost ove knjige je što otvara pitanje i daje analizu proširirene definicije i poimanja porodice u novom kulturološkom i socijalnom kontekstu i povezuje ta poimanja sa poimanjem braka i uspostavljanja drugačijih, manje tradicionalnih bračnih odnosa.\nProf. dr. Senija Tahirović\nKatedra za psihologiju Filozofskog fakulteta Univerziteta u Zenici\nNe/prilagođenost bračnih partnera, ne/kvaliteta međusobne komunikacije i interakcije te ne/adekvatno suočavanje sa stresnim situacijama i mentalno zdravlje supružnika pod utjecajem je tipa privrženosti, ličnosti i lokusa kontrole. Dakle, ova knjiga može poslužiti stručnjacima u polju porodičnog i bračnog savjetovanja i psihoterapije. Pored toga ona može poslužiti i kao preporuka za osmišljavanje programa i sadržaja predbračnog savjetovanja i pripreme za brak.\nAutorica razmatra i percepciju današnje porodice koja se znatno promjenila u odnosu na tradicionalnu kada se smatralo da je porodica stalna jedinica sastavljena od bračnog para i djece. Pojave kao što su razvodi, samohrane obitelji, suživot, zaposlene majke, zamijenjene uloge majke i oca su znakovi kako je vrijeme da se dosadašnja uvjerenja napuste.


Šta su stvarni ciljevi Rusije u Siriji\nNaslovnica Centralna Azija Rusija Šta su stvarni ciljevi Rusije u Siriji\n13 Oktobra, 2015\nRuska pomoć nametnula pitanje: Šta je Zapad tokom ovih godina učinio da efikasno pomogne svojim miljenicima u Siriji?\nMoć ratnog vazduhoplovstva im je približno jednaka, krstareće rakete su podjednako precizne i razorne, pa pomalo zbunjujuće deluje predviđanje pojedinih analitičara da će Rusi posle kratke vojne kampanje u Siriji uspeti u onome što Amerikanci i koalicija koju prevode bez većih uspeha pokušavaju već duže od godinu dana.\nNe, ne radi se o uništavanju Islamske države čiji samoproglašeni kalifat kontroliše više od polovine sirijske teritorije. Vazdušni udari Rusa neće dokrajčiti džihadiste, što je nominalni povod akcije Kremlja, ali će promeniti tok borbi unutar Sirije – u korist predsednika Bashara al-Assada.\nZapad je iznenađen jer je po svemu sudeći ponovo potcenio do koje je mere Rusija strateški odlučna da brani opstanak režima koji je u središtu njenih geostrateških i geopolitičkih interesa, na izvorištima i putu nafte. Naivno je pomisliti da bi Rusija olako prepustila svoj jedini izlaz na Mediteran. Vladimir Putin se ponaša po istoj matrici kao i u slučaju ukrajinske krize.\nRastući pritisak sa četiri strane\nPotvrđuju se racionalna predviđanja da je paralelni, svakako ne manje važan cilj Moskve – koja je uoči pokretanja vazdušne kampanje za Siriju poslala avione, helikoptere, tenkove i ojačani bataljon mornaričke pešadije – spasavanje režima u Damasku koji poslednjih meseci trpi poraze na raznim frontovima i kontroliše tek oko 25 odsto sirijske teritorije.\nSirijska armija, koja pati od hronične nestašice regruta, je pod rastućim pritiskom sa četiri strane. Prvo, tu je Islamska država, najopasnija grupacija od svih, koja kontroliše polovinu teritorije i operiše po severnim, centralnim i istočnim delovima zemlje.\nStvorena je i nova pobunjenička koalicija poznata kao Jaish al-Fatah, Armija osvajanja, koja ima snažnu podršku Turske, Katara i Saudijske Arabije. Uz ovu koaliciju bori se i Jabhat al-Nusra, Front Nusra, blizak al-Qaedi, čije položaje Rusi bombarduju procenjujući da su u ovom trenutku opasniji po Assada od Islamske države.\nIslamisti i salafisti imaju još jednu koaliciju, Ahrar ash-Sham, Islamski pokret slobodnih ljudi Levanta. Konačno, tu je i Južni front koji ima podršku SAD i Jordana jer se radi o “umerenim” pobunjenicima.\nPoslednjih meseci Front Nusra je gotovo potpuno potisnuo snage regularne armije iz severozapadne provincije Idlib, dok je Južni front, koji broji više od 35.000 boraca, ostvario prodore na teritoriji duž granice sa Jordanom.\nŠta uopšte znače “umereni” islamisti? Zar kao bliskoistočne lučonoše “ljudskih prava i demokratije” nisu opisivana i Muslimanska braća u Egiptu koji su danas zabranjeni i proganjani? Isti bumerang koji se vratio u Egiptu preti i Siriji, ali opsednut idejom rušenja Assada Zapad to ne želi da vidi.\nPripadnici Islamske države osvojili su značajno uporište režima u drevnom gradu Palmyra u centralnom delu zemlje i kontrolišu kompletnu državnu granicu, osim dela koji se graniči sa Libanom gde centralna vlast ima pomoć šiitskih Hezbollaha koje finansira Iran.\nRuska intervencija nesumnjivo utiče na tok vojnih operacija na sirijskoj teritoriji gde snage režima i raznih pobunjeničkih grupa ne uspevaju da u vojnom smislu naruše status quo građanskog rata koji je izazvao pogibiju više od 250,000 ljudi i izbegličku tragediju biblijskih razmera.\nVelika ofanziva vladinih trupa koje imaju rusku podršku iz vazduha, potvrđuje da bi ratna sreća mogla da se okrene protiv Assadovih protivnika.\nKratkoročno, Rusi prvo žele da uklone pretnje sirijskoj armiji. Analiza dosadašnje ruske kampanje ukazuje da neposredno treba očekivati intenziviranje borbi u provinciji Idlib i oko gradova Aleppo, Homs i Hama gde Assadova armija želi da povrati izgubljene pozicije. Ruske bombe i rakete trebalo bi tome da doprinesu.\nSrednjeročno, projektovani cilj Moskve je da se kupi vreme kako bi Assad mogao da konsoliduje položaje koje očekuje da povrati. Time bi se oslabila vojna i politička pozicija pobunjenika, stvorila situacija da su Islamska država ili Front Nusra jedina alternativa Assadu – što bi trebalo da legitimizuje snage režima kao deo koalicije protiv Islamske države.\nIdeja predsednika Putina je da po političkom pejsažu Sirije iscrta jasnu demarkacionu liniju. Na jednoj strani je legitimni režim u Damsku i oni koji mu se pridruže, na drugoj su “teroristi”, svi oni koji se bore protiv Assada.\nSudbina sirijskog predsednika tako i dalje ostaje ključna tačka razlaza Zapada i Rusije ne samo na diplomatskom planu, već i na terenu sirijskog ratišta.\nPutin je zato lansirao tezu da bi pobunjenici trebalo da udruže snage sa Assadovom armijom u suprotstavljanju islamistima. On kaže da takvu ideju podržava francuski predsednik Francois Hollande, što je samo delimično tačno jer dvojicu lidera razdvaja vreme: Rus bi da se to dogodi dok je Assad na vlasti, dok Francuz takav scenario očekuje tek pošto Assad bude uklonjen.\nSudbina sirijskog predsednika tako i dalje ostaje ključna tačka razlaza Zapada i Rusije ne samo na diplomatskom planu, već i na terenu sirijskog ratišta. Lideri FSA odmah su odbacili bilo kakvu pomisao da bi ova ideja mogla da se ostvari.\n“Pre nego što bi se zajedno sa sirijskom armijom suprotstavili Daeshu, onaj ko je doveo Daesh u Siriju – sirijski režim – mora da odgovara”, kaže koristeći arapski akronim za Islamsku državu jedan od vojnih komandanata FSA sa juga Sirije, Bashar al-Zoubi.\nTakav negativan stav dugoročno odgovara Moskvi koja se predstavlja kao lider borbe protiv islamista, kao razumna sila koja postavlja prioritete: prvo Daesh, posle treba videti šta će biti sa Assadom kao nesumnjivo manjim zlom.\n“Rusi intervenišu svom silinom i oružjem, što može da promeni tok borbi”, smatra Younes Shasho, član Saveta revolucionara Salaheddina iz grada Aleppo izražavajući bojazan da će time biti sprečeno napredovanje pobunjenika. “Na duži rok, Assad bi mogao da pobedi”.\nAmerikanci, zatečeni prvom ofanzivnom akcijom Moske van granica Rusije od vremena raspada SSSR-a, od početka sumnjiče Putina da je njegov pravi cilj zaštita Assadovog režima a ne uništavanje Islamske države.\nPredsednik Barack Obama intervenciju kritikuje kao grešku Moskve. “Putin je morao da krene na Siriju ne zbog snage već zbog slabosti jer njegov klijent, Assad, propada”.\nAmerički sekretar za odbranu Ashton Carter predviđa da Rusi uskoro neće moći da izbegnu žrtve svoje kampanje koja se intenzivira.\n“To će imati posledice po Rusiju koja s pravom strahuje od napada”, rekao je Carter na briselskom sastanku ministara odbrane NATO posvećenom sirijskoj krizi.\nKoncentrisana kampanja propagandnog rata propraćena je i ocenama da su Rusi sasvim nepotrebno gađali krstarećim raketama. Zapadni eksperti kažu da su za postavljene ciljeve sasvim dovoljni savremeni avioni SU-34 ili stariji SU-24 M2, ali da su Rusi iz marketinških razloga želeli da u svet pošalju spektakularne snimke noćnih lansiranja projektila koji prelaze 1,500 kilometara.\nIako Rusija saopštava da je 26 krstarećih raketa ispaljenih sa brodova u Kaspijskom moru imalo za cilj položaje ISIS-a, protivnici režima u Damasku tvrde da su oni glavna meta.\nOvakve spekulacije potvrđuje i raspored ruskih meta koje su koncentrisane na područja u kojima su Assadove snage izgubile uporišta.\nRadi se o strateškom koridoru koji ide od Damaska do sredozemnih luka Latakija i Tartus, štaba sadašnjih ruskih operacija i oblasti pretežno naseljene Alavitima, šiitskom sektom kojoj pripadaju porodica Assada i značajan deo vladajuće sirijske elite.\n“Napadnute su grupe koje najviše zavise od Amerikanaca. Rusi lažu kada kažu da napadaju Daesh”, kaže Hussein Azizi, komandant FSA u podeljenom gradu Aleppo koji stalno nadleću ruski dronovi.\nSem retoričke kritike, Amerikanci manje-više nemo posmatraju rusku intervenciju.\nWashington procenjuje da 90 odsto ruskih napada nema za cilj džihadiste. Zapadni izvori navode primer napada na Kafr Nabl, mesto u provinciji Idlib gde su ruske bombe pogodile štab FSA. “Došli su da spasu Assada… da unište sve Assadove neprijatelje”, citira The Christian Science Monitor jednog stanovnika ovog grada.\nPo ruskoj doktrini svi koji se bore protiv legitimnog režima u Damasku su “teroristi”, bez obzira da li imaju podršku SAD, Turske, Saudijske Arabije, Katara ili Jordana. Moskva se zato mnogo i ne trudi da prikrije da su svi oni ruska meta, ali odlučno demantuju da ne gađaju položaje Islamske države, njihove komandne centre i depoe municije.\nOtvorena ruska pomoć Assadu izbacuje na površinu pitanje: šta je Zapad tokom ovih godina učinio da efikasno pomogne svojim miljenicima u Siriji? Mnogo reči, malo konkretnog. Ništa se suštinski ni sada nije promenilo. Sem retoričke kritike, Amerikanci manje-više nemo posmatraju rusku intervenciju.\n“Region se raspada, države doživljavaju kolaps, a Rusi su spremni da intervenišu da zaštite svoje interese i utvrde sopstvenu moć, a Sjedinjene Države nisu”, smatra Andrew Tabler, ekspert za arapski svet sa washingtonskog Instituta za bliskoistočnu politiku. “Te zemlje žele samopouzdanje i doslednost, a to nisu našle kod Obamine administracije. Čak i ako ne podržavate šta Rusi rade u Siriji, ljudi ih cene jer su spremni da stave glavu u torbu, kao i vojnike”.\nNišta neobično da u Iraku ruskog predsednika posle intervencije slave kao “Putina šiita”. Tako šef Kremlja uspeva da se pozicionira i kao zaštitnik manjina u regionu. Islamska država je sektaške podele dovela do nivoa neviđenih u istoriji savremenog Bliskog istoka.\nIzgubljena vjera u Zapad\nZnačajan broj hrišćana, Yazida, ismailita, Druza, šiita i Alavita umnogome je izgubio veru u odlučnost Zapada da ih zaštiti.\nIstovremeno, sirijski teatar operacija Moskvi omogućava da se bori protiv radikalnih islamista čija vehabistička i salafistička ideologija ozbiljno prete Rusiji.\nRusija je dobila šansu da preoblikuju regionalni poredak stvari koji ne mora da bude stvaran samo po zapadnom ili sunitskom modelu. Kada brani Assada, Putin brani svoju strategiju stvaranja novih sfera ruskog uticaja na Bliskom istoku.\nSa ili bez Assada, Zapad će ubuduće morati da kontaktira Moskvu oko bilo kakvog rešenja sirijskog konflikta.\nRuska akcija ojačala je i akcije Irana u regionu. Teheran godinama finansijski i vojno podržava Assadovu vlast, zajedno sa libanskim šiitskim Hezbollasima koji takođe imaju podršku Irana. Putinova strateška vizija poklapa se sa strateškim željama Irana o “šiitskom polumesecu” od Teherana, preko Bagdada do Damaska i Bejruta. Nije neobično da su iranske vlasti snažno lobirale za rusku vojnu akciju.\nNapredovanje sunitske Islamske države i drugih radikalnih sunitskih grupa po Siriji bio je i zbog ovoga jak razlog za rusku vojnu intervenciju koja će imati dalekosežne posledice po čitav Bliski istok.\nIzvesno je da se, utvrđujući svoje pozicije u Siriji, Rusija na velika vrata vratila na Bliski istok. Rusija je Zapadu deo problema, ali nesumnjivo se nametnula kao deo rešenja sirijske krize koji Zapad neće moći da ignoriše. Sa ili bez Assada, Zapad će ubuduće morati da kontaktira Moskvu oko bilo kakvog rešenja sirijskog konflikta. To je upravo ono što je Vladimir Putin hteo.\n(Zlo)upotreba islama u rusko-ukrajinskom ratu\nPočeo trilateralni sastanak ministara vanjskih poslova Rusije, Ukrajine i Turske\nAmina Okueva, ukrajinska heroina sa hidžabom


Kragujevac prezadužen - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Kragujevac prezadužen\nponedeljak, 16 maj 2011 10:35\nNezavisni revizior utvrdio je nakon revizije završnog računa grada Kragujevca za 2010. godinu da su ukupne obaveze grada oko 3,6 milijardi dinara, od čega se po 1,5milijarda dinara odnosi na obaveze po kreditima i prema dobavljačima.\nRevizor je u izveštaju ukazao na "veliku prezaduženost, veliki iznosneizmirenih obaveza sa stanjem na dan 31. decembra 2010. godine što može uticati na likvidnost, odnosno, umanjiti mogućnost zadovoljenja odredjenih budžetskih potreba u narednim godinama". U izveštaju nezavisnog revizora, "Konsultant revizija", ukazuje se i na to da su kragujevačka sportska udruženja u protekloj godini od skupštine grada dobila donacije i dotacije u iznosu od preko 170 miliona dinara, ali da nisu dostavila dokumentaciju i dokaze o njihovom korišćenju. Revizor je skrenuo pažnju i na "malo ili nisko ostvarivanje ukupnih izvornih prihoda lokalne samouprave", a što je bio razlog za rebalans budžeta. U prvoj polovini 2010. godine, prihodi su ostvareni sa oko 11,6 odsto, a u drugoj polovini sa 20 odsto.\n"Uvidom u elaborate utvrdili smo da popis nije izvršen u svemu u skladu sa Pravilnikom o načinu i rokovima vršenja popisa i uskladjivanja knjigovodstvenog sa stvarnim stanjem, što se pre svega odnosi na popis nefinansijske imovine u pripremi, date avanse, zalihe, potraživanja i obaveze", navodi se u izveštaju nezavisnog revizora.Direktni i indirektni korisnici budžeta, kako je ocenio revizor, nisu uspostavili sistem interne kontrole kao ni sistem interne revizije, kako je predvidjeno Zakonom o budžetskom sistemu i drugim aktima. Izveštaj nezavisnog revizora medijima je dostavila Demokratskastranka (DS) u Kragujevcu na konferenciji za medije.


POSLEDICE PANDEMIJE U SEKTORU NELEGALNE TRGOVINE DUVANOM: Šverc duvana se preselio na internet - Nira Press\nPočetna » POSLEDICE PANDEMIJE U SEKTORU NELEGALNE TRGOVINE DUVANOM: Šverc duvana se preselio na internet\nOd početka 2020. godine do 9. decembra, zaplenjeno je više od 14,5 tona rezanog duvana, što je gotovo 35 puta više u odnosu na prošlu godinu, saopštavaju iz Uprave carina. Istovremeno, Poreska policija je podnela 319 krivičnih prijava za nedozvoljeni promet duvana i duvanskih proizvoda i oduzela robu u vrednosti od 112 miliona dinara. Šta kažu proizvođači cigareta i duvana koji legalno rade i pune državni budžet?\nUništavanje nelegalnih zasada duvana koji su otkriveni projektom Satelit\nTatjana Matić, ministarka trgovine, turizma i telekomunikacija, ocenila je 9. decembra 2020., na predstavljanju istraživanja o poslovnoj klimi i poverenju investitora, koje sprovodi Američka privredna komora (AmCham), da je povećano korišćenje interneta i svih oblika e-komunikacije i trgovine donelo i povećanje nekih oblika sive ekonomije. I navela da se od oglasa “okačenih” na internetu, najveći broj odnosi na – nelegalnu prodaju duvana! Zvanični podaci Poreske policije i Uprave carine takođe pokazuju da je nelegalna trgovina duvana i duvanskih proizvoda jedna od najzastupljenijih zona sive ekonomije. Jasno je, dakle, da je u ovoj pandemijskoj godini, i šverc duvana prešao na „onlajn“ rad.\nPodaci potvrđuju izjavu ministarke Matić: u periodu od januara do oktobra 2020. godine, objavljeno je 5.737 oglasa za prodaju duvana na internetu, što je 24 puta više u odnosu na deset meseci 2019. godine, kada je, od marta do decembra, na internetu objavljeno 240 oglasa za prodaju duvana.\nPrema podacima koje je Magazin Biznis dobio od Uprave carina Republike Srbije, šverc duvana je u 2020. godini značajno u porastu. Od početka ove godine do 9. decembra, zaplenjeno je više od 14,5 tona rezanog duvana, što je gotovo 35 puta više u odnosu na prošlu godinu, kada je oduzeto 419 kilograma krijumčarenog rezanog duvana, navode iz Uprave carina.\n„Najnovija zaplena ove vrste dogodila se 8. decembra 2020. godine na Horgošu kada je, pored 8,4 kilograma heroina, sprečeno i krijumčarenje 1.200 paklica cigareta skrivenih u duplom bunkeru autobusa koji je sa KiM krenuo put Švajcarske“, navode iz Uprave carina.


SPOLJNOTRGOVINSKI ROBNI DEFICIT U BIH VEĆI OD DVE MILIJARDE EVRA Pad izvoza od 12,6 odsto u odnosu na isti period prošle godine - Biznis.rs\n21.10.2020 14:01 Autor: Ljiljana Begović 0\nIzvoz BiH u prva tri ovogodišnja kvartala iznosio je oko 7,57 milijardi KM (3,75 milijardi evra), što je manje za 12,6 odsto u odnosu...\nIzvoz BiH u prva tri ovogodišnja kvartala iznosio je oko 7,57 milijardi KM (3,75 milijardi evra), što je manje za 12,6 odsto u odnosu na isti period prošle godine. Uvoz za prva tri kvartala u BiH iznosio je oko 12,32 milijarde KM ( 6,16 milijardi evra) što je manje za 15,8 odsto u odnosu na isti period lani.\nPokrivenost uvoza izvozom iznosila je 61,5 odsto, dok je spoljnotrgovinski robni deficit iznosio oko 4,74 milijarde KM (2,37 milijardi evra), objavila je Agencija za statistiku BiH.\nIzvoz u zemlje Cefte za devet meseci iznosio je oko 1,2 milijarde KM (0,6 milijardi evra) što je za 14,3 odsto manje nego u istom periodu lani, dok je uvoz iznosio oko 1,57 milijardi KM, što je za 11,8 odsto manje nego u prva tri kvartala 2019.\nPokrivenost uvoza izvozom sa zemljama Cefte iznosila je 76,8 procenata. Izvoz u zemlje EU u prva tri kvartala iznosio je 5,53 milijarde KM (2,76 milijardi evra), što je manje za 12,7 odsto nego u istom periodu 2019. godine, dok je uvoz iznosio 7,46 milijardi KM (3,73 milijarde evra), što je manje za 16,7 procenata nego u prvih devet meseci lani.\nPokrivenost uvoza izvozom sa zemljama EU iznosila je 74,1 odsto, prenosi portal Indikator.ba.\nAGENCIJA ZA STATISTIKU BIH BIH BOSNA I HERCEGOVINA DEFICIT IZVOZ REGION SPOLJNOTRGOVINSKA RAZMENA UVOZ\nPROSEČNA JULSKA NETO PLATA U HRVATSKOJ 890 EVRA Rast od 2,9 odsto u odnosu na…\nJAVNI DUG HRVATSKE 43,15 MILIJARDI EVRA NA KRAJU JULA Rast od 11 odsto u…


Dogovor je postignut: Savjet ministara do kraja mjeseca :: Dešavanja u Bijeljini ::\n19. May 2022. / 01:36\nDogovor je postignut: Savjet ministara do kraja mjeseca\nSARAJEVO - U narednih sedam do deset dana mogao bi da bude imenovan predsjedavajući Savjeta ministara BiH, a do kraja mjeseca i formiran kompletan Savjet ministara, poručeno je nakon sastanka lidera SNSD-a Milorada Dodika, HDZ-a Dragana Čovića i SDA Bakira Izetbegovića.\n"Imali smo konstruktivan razgovor i mogli bi u narednih sedam do 10 dana da imenujemo predsjedavajućeg, a do kraja mjeseca Savjet ministara kompletan. To je važno za evropski put BiH i da taj put ojačamo. Evropski put BiH nije upitan. Razgovarali smo kao predsjednici političkih partija", rekao je predsjednik SNSD-a Milorad Dodik.\n"To je osporavano zbog MAP-a. Republika Srpska je jednostavno rekla, i vlast i opozicija, da se borimo za vojnu neutralnost. Kao što je činjenica da SDA i HDZ misle sa trebamo u NATO. To pitanje ne može dobiti saglasnost ali je realno da to pitanje neće nestati zato što mi u Republici Srpskoj mislimo da ne treba u NATO. To će ostati za razgovore, ali se time ne može uslovljavati Savjet ministara i ostalo, odnosno napredak", dodao je Dodik.\n"Imali smo kraći sastanak i ima šanse da postignemo dogovor. Do kraja ove sedmice trebao bi biti prijedlog o imenovaju. Hrvatska i bošnjačka strana su za aktivaciju MAP-a, srpska nije. To pitanje za sada ostaje otvoreno", rekao je Izetbegović.\n"Optimističan sam da ćemo do kraja mjeseca imati Vijeće ministara kompletno. U naredni dan-dva ćemo dogovoriti imenovanje. Sve druge teme o kojima smo govorili traže da što prije imamo Vijeće ministara. Nadam se da ćemo se razumjeti i oko resora i oko raspodjele. Čini mi se da smo napravili neki iskorak", rekao je Čović.\nMilorad Dodik Bakir Izetbegović Dragan Čović HDZ SNSD SDA Savjet ministara BiH


Kompanija osnovana u Beogradu preuzela dizajnerski studio iz Silicijumske doline - Bonitet\nKompanija osnovana u Beogradu preuzela dizajnerski studio iz Silicijumske doline\nIzvorBonitet.com / Netokracija\nFT: Da li Pfizer sada ima previše moći?\nIT Kompanija HTEC Group koja je osnovana u Beogradu i čije je sedište u San Francisku, kupila je dizajn studio Momentum Design Lab iz Silicijumske doline, prenosi Netokracija. Reč je o trećoj HTEC-ovoj akviziciji i do sada strateški najvažnijom investicijom.\nMomentum je dizajn studio uz Silicijumske doline koji je tokom 20 godina radio sa klijentima kao što su Facebook, Logitech, Adobe, Intel, MasterCard, Sony Playstation i mnogi drugi. Kako se dodaje, akvizicija tog studija ukazuje da se srpski HTEC polako sprema za izlazak na berzu.\n“Momentum će nastaviti da svojim klijentima pruža usluge dizajna digitalnih proizvoda pod istim imenom, dok će u isto vreme raditi sa vodećim inženjerima u HTEC-u na razvoju digitalnih rešenja i proizvoda za zajedničke klijente”, kaže Aleksandar Čabrilo, generalni direktor HTEC Group.\nPrema njegovim rečuima, uloga Momentuma će biti da svojim dvodecenijskim iskustvom i reputacijom u domenu produktnog, CX i UX dizajna i inovacija, osnaži i proširi HTEC-ova dosadašnja znanja iz istih domena.\n“Momentum timovi će raditi zajedno sa lokalnim timovima u Srbiji i regionu na zajedničkim projektima. Plan je da u narednom periodu pronađemo nove sinergije kako bismo zajedničkim klijentima ponudili mnogo širi spektar usluga od idejnog rešenja do realizacije”, dodao je Čabrilo.\nAkvizicija znači i da kompanija sada zapošljava preko 850 ljudi u Srbiji i 150 u Sjedinjenim Državama, Velikoj Britaniji, Holandiji, Švedskoj, Sloveniji, Bosni i Hercegovini, Severnoj Makedoniji, Mađarskoj i Rumuniji.\nU poslednje dve godine HTEC Group je porastao čak četiri puta: sa 250 zaposlenih u četiri tehnološko-razvojna centra u Srbiji na preko 1.000 zaposlenih na 12 lokacija u šest zemalja Jugoistočne Evrope.\nPrethodni tekstViša sila ili bistar poslovni potez: Kako je tata Star Wars-a postao najbogatiji?\nSledeći tekstDobri Dabar – nova srpska crowdfunding platforma\nOTP grupa preuzima Alpha bank Albania\nRedakcija - 06/12/2021 0


INSPEKTORAT ZA RAD: U padu broj radnika "na crno"\nZa prvih šest meseci ove godine sprovedeno je za 30 odsto više nadzora u Inspektoratu za rad, a ono što nam daje nadu jeste da već imamo manje ljudi koji rade na crno, izjavio je ministar za rad, zapošljavanje, boračka i socijalna pitanja Zoran Đorđević.\n- Inspektori će biti prisutni svuda što je jasan pokazatelj da država ima iskrenu nameru da se bori protiv rada na crno - podvukao je ministar.\n"Mere koje sprovodimo i dodatne kontrole inspektora dale su izvanredne rezultate. Otkrili smo 769 neregistrovanih subjekata koji su radili bez zakonskih regulativa, a posebno smo ponosni na činjenicu da je od 22.411 lica, koja su radila na crno, čak 21.171 njih zasnovalo radni odnos", rekao je Đurović.\nKako je saopšteno, cilj radionica jeste podizanje svesti o važnosti sprečavanja rada na crno i dodatna edukacija šire javnosti o pravima i obavezama radnika i poslodavaca.\nPredviđeno je da se do kraja godine održi 10 radionica u gradovima širom Srbije.\nIzvor: Vebsajt Blic, 05.07.2018.


Radonjić: Idemo na pobedu u Atini : Nadlanu.com\nRadonjić: Idemo na pobedu u Atini\nObjavljeno 27. jan 2014. / 19:13:50\n"Utakmicom u Grčkoj počinje drugi krug takmičenja u Evrokupu. Prošle nedelje smo igrali protiv Panionisosa i tada su oni u prvom delu pokazali da čvrstom i jakom igrom žele da nam pariraju i tako su ostali u igri. U Atini bi trebalo da ponovimo igru iz drugog poluvremena, da na taj način pokušamo da kontrolišemo igru i da dođemo u situaciju da osvojimo bodove", rekao je Radonjić novinarima u hali Pionir.\nKošarkaši Crvene zvezde u sredu od 18 časova u Atini igraju protiv Panioniosa, utakmicu četvrtog kola L grupe, druge faze Evrokupa. Zvezda je prošle nedelje u Beogradu pobedila grčku ekipu sa 84:64.\n"Oni će sigurno na svom terenu pokušati da budu bolji nego u Beogradu, ne smemo da dozvolimo da se to desi. Ne očekuje nas lagan duel, iako je razlika u prvom meču možda bila i prevelika. Igra koju su prikazali nam govori da moramo da budemo obazrivi. Spremamo se da igramo dobro i da slavimo, a opterećenje je uvek prisutno. Svesni smo u kakvoj smo situaciji, želimo da odigramo dobro", rekao je Radonjić.\nTrener Zvezde dodao je da je zdravstveno stanje u ekipi dobro i da se nada da će u punom sastavu otići u Grčku. On je istakao da klub nije opterećen datumom kada je u pitanju dovođenje novih igrača.\n"Na tržištu je speciffična situacija, mi to pratimo duže vreme. U poslednjih nekoliko dana smo imali par opcija, ali se to nažalost nije realizovalo. Nastavljamo da radimo na dovođenju pojacanja neopterećeni datumom, ne želimo da dovedemo igrača tek da bismo ga doveli, već da nađemo rešenje koje će nam dati kvalitet više", rekao je Radonjić.\nPosle tri kola u L grupi, Zvezda je druga na tabeli s dve pobede I porazom, dok je Panionios pretrpeo sva tri poraza i nalazi se na poslednjem mestu.


Braga „grize“ za drugo mesto – Navijaci Srbija\nHome > Fudbal > Braga „grize“ za drugo mesto\nFudbalsko prvenstvo Portugalije moglo bi ove sezone da priušti ljubiteljima ove igre veliko iznenađenje. Nezamislivo. Sporting hita ka tituli prvaka, prvoj od 2002. godine, a za drugo mesto je ozbiljno zagrizla Braga. U prevodu, dva glavna sastava u zemlji omeđenoj Španijom, Porto i Benfika, u situaciji su da ništa ne zavisi od njih.\nBraga večeras igra poslednji meč 22. kola Primeire protiv Gimaraisa, i ako pobedi vratiće se na vicešampionsku poziciju. Arsenalisti žele četvrtu uzastopnu pobedu u ligi, posle ostvarenog plasmana u finale Kupa. Sjajna sezona je iza pulena Karlosa Karvaljala, koji ostaju do kraja u trci barem za utešnim trofejom, ali i mestom u Ligi šampiona.\n22.45: (1,62) Braga (3,80) Gimarais (5,80)\nKoliko je veliki uspeh Brage pokazuje činjenica da je ovaj tim u polufinalu posle dvomeča bio bolji od Porta, i krajem maja za pehar će se boriti protiv Benfike. Ujedno, ekipa iz Kamenoloma bez poraza je na sedam minulih prvenstvenih okršaja, a jedini minus bilo je nedavno ispadanje iz Lige Evrope od Rome.\nSa druge strane, Gimarais je dugo figurirao kao ozbiljan konkurent da se bolje plasira od Benfike, ali je upao u seriju loših izdanja i sada je već 10 bodova daleko od Orlova. A, donedavno, Vitorija je bila na trećem mestu sa dva boda zaostatka za drugoplasiranim Portom i četiri boda ispred Benfike.\nIpak, Konkvistadori su u prošlom kolu uspeli da se osveste i obnove samopuzdanje. Igrači Žoao Enrikesa zabeležili su važnu pobedu prošlog petka, kada su ugostili Boavistu. Bio je to prvi trijumf ekipe posle pet mečeva. Uprkos pomenutoj lošoj formi, Vitorija i dalje sedi na šestom mestu Primeire, ostajući šest bodova iza petoplasirane Fereire i šest bodova ispred sedmoplasiranog Moreirensea.\nBoavista – Famalikao 3:0 (1:0)\n/Mangas 17, Paulinjo 65, Perez 90+1/\nMaritimo – Moreirense 0:2 (0:1)\n/Soares 24, 89/\nRio Ave – Farense 2:0 (1:0)\n/Pele 28pen, Kamačo 70/\nBelenenses – Benfika 0:3 (0:0)\n/Seferović 55, 58, Verisimo 65/\nTagged Braga Gimaraeš Primeira\nRTS :: Partizan potpisao mladog napadača\nSrbija „nema šanse“ da se plasira na Mundijal? Ovo će da IZNERVIRA „ORLOVE“ kao malo šta drugo!


USKORO ĆE BITI ZVANIČNO: Stefan Jović pred potpisom\nKako prenosi grčki ''Sportsroom'', plejmejker reprezentacije Srbije Stefan Jović blizu je potpisivanja ugovora sa Panatinaikosom. Navodno je za nega spremljen ugovor na godinu dana sa opcijom produžetka na još jednu sezonu.\nJOVIĆ PRED POTPISOM: Srpski košarkaš bi uskoro mogao da pronađe novi angažman\nDugo se ovog leta sjajni plejmejker dovodio u vezu sa Crvenom zvezdom, ali posle povrede ta priča je iščezla. Bivši član Himkija i beogradskih crveno-belih je doživeo rupturu mišića na utakmici za reprezntaciju Srbije protiv Filipina u kvalifikacijama za Olimpijske igre.\nGasi se i poslednja nada da se Jović vrati u Zvezdu: Srpski plejmejker pred novim angažmanom!\nSrpski plejmejker Stefan Jović veoma je blizu dogovora sa grčkim Panatinaikosom, javlja tamošnji "Sportsroom". Grčki mediji tvrde da je Srbin blizu dogovora i da će se pridružiti zemljaku Nemanji Nedoviću. Uskoro opširnije...\nKONTAKT OBNOVLJEN: Stefan Jović PRED POTPISOM!\nRepublika - 22.09.2021\nStefan Jović je posle rastanka sa Himkijem bez kluba, a trenutno se oporavlja od rupture mišića koju je zaradio tokom kvalifikacija za Olimpijske igre protiv Filipina. Bio je dugo povezivan sa Crvenom zvezdom , ali saradnja se nije obistinila, upravo zbog povrede.\nNOVI ANGAŽMAN ZA SRPSKOG PLEJMEJKERA! Hoće li se JOVIĆ vratiti ZVEZDI?\nGrčki mediji tvrde da je Srbin blizu dogovora i da će se pridružiti zemljaku Nemanji Nedoviću Srpski plejmejker Stefan Jović veoma je blizu dogovora sa grčkim Panatinaikosom, javlja tamošnji "Sportsroom". Grčki mediji tvrde da je Srbin blizu dogovora i da će se pridružiti ...\nJOVIĆ BLIZU ATINE: Srpski plej pred potpisom za evropskog velikana!\nJović je najveći deo vremena tokom oporavka proveo u Srbiji, gde je radio po individualnom programu oporavka Srpski reprezentativac Stefan Jović jedan je od onih koji i dalje nisu pronašli angažman za novu sezonu.\nStefan Jović i Panatinaikos - ponovo je aktuelno\nMozzart Sport - 22.09.2021\nSrpski reprezentativac Stefan Jović jedan je od onih koji i dalje nisu pronašli angažman za novu sezonu . Iskusni plejmejker je posle rastanka sa Himkijem bez kluba, a trenutno se oporavlja od rupture mišića koju je zaradio tokom kvalifikacija za Olimpijske igre protiv Filipina.\nNIŠTA OD POVRATKA U ZVEZDU: Stefan Jović ima novi klub?\nKako prenosi grčki " Sportsroom " on bi mogao bi uskoro da postane novi igrač Panatinaikosa. Dugo se ovog leta sjajni plejmejker dovodio u vezu sa Crvenom zvezdom, ali posle povrede ta priča je iščezla. Bivši član Himkija i beogradskih crveno-belih je doživeo rupturu mišića na ...


OLAKŠATI POSLOVANJE, OMOGUĆITI RAST PRIVATNOG SEKTORA – ZAKLJUČENO NA EU KONFERENCIJI O LIDERSTVU U BIZNISU | Garantni Fond Republike Srpske\nPredstavnici Garantnog Fonda Republike Srpske prisustvovali se Konferenciji o liderstvu u biznisu pod pokroviteljstvom Kancelarije specijalnog predstavnika EU, koja je juče održana u Banjaluci i koja je okupila veliki broj učesnika poslovne zajednice, nevladinog sektora, lokalnih vlasti i akademske zajednice.\nRazgovaralo se je o izazovima i prilikama lokalnog poslovnog okruženja, o socio-ekonomskim reformama, s fokusom na uspješne priče u poslovnom sektoru Republike Srpske, kao i o pitanjima važnim za približavanje BiH Evropskoj uniji, te o kompanijama koje uspješno posluju ili izvoze na tržište EU.\nKao i prethodne konferencije koje su održane u Tuzli, Mostaru, Bijeljini, Bihaću i Sarajevu, i ova se odvijala uz interaktivno učešće – prisutni su elektronskim glasanjem i anketama davali direktne komentare o svim segmentima socio ekonomskih reformi.\nU uvodnom panelu pod nazivom: „Napori EU za budući ekonomski razvoj BiH“ učestvovali su: Lars-Gunnar Wigemark, specijalni predstavnik EU i šef Delegacije EU u BiH, gradonačelnik Banjaluke gospodin Igor Radojičić, te Saša Trivić, uspješan privrednik i vlasnik kompanije Krajina Klas. U panelu su još učestvovali i direktori projekta ispred konzorcija, gospodin Drago Gverić, direktor Inovacionog centra Banja Luka i Samra Lučkin, direktorica Agencije Boram Marketing.\nAmbasador Lars-Gunnar Wigemark, specijalni predstavnik EU i šef Delegacije EU u BiH, izrazio je zadovoljstvo zbog činjenice da su se na ovoj konferenciji predstavili novi poslovni subjekti i start up-ovi. On je naglasio da je jedan od osnovnih ciljeva Reformske agende bio stvaranje prostora za privatni sektor i njegov razvoj.\nGradonačelnik Banjaluke gospodin Igor Radojičić, govoreći uopšte o Reformskoj agendi, kazao je da je vidi kao okvir koji bi trebalo da daje pravce za domaće vlasti, ne samo zbog Evropske unije kao cilja, već kao zadatke koji sami zbog sebe moramo da učinimo u više segmenata: u javnim finansijama, u reformi javne uprave i u poslovnom okruženju.\nProces sprovođenja reformi jeste težak, ali je svakako neophodan kako bi obezbijedili ekonomski prosperitet BIH i poboljšali naš životni standard.\nJedan od panelista u okviru panela „ EU i regionalni poslovni razgovori: Regionalna iskustva u približavanju EU tržištu“ bio je i gospodin Boris Guina, zamjenik predsjednika Uprave Hrvatske agencije za malo gospodarstvo, inovacije i investicije (HAMAG-BICRO), koji je govorio o poslovanju svoje agencije, te iskustvima i izazovima sa kojima se susreću nakon ulaska u EU i omogućavanju pristupa sredstvima brojnih EU fondova.\nNakon panela gospodin Guina je posjetio i Garantni fond Republike Srpske, obzirom da imamo dugogodišnju uspješnu saradnju. Gospodin Guina i direktor Krčmar razgovarali su o daljoj saradnji na regionalnom nivou, razmjeni iskustava i pružanju savjetodavnih usluga prilikom pristupa EU fondovima. Takođe je postignut dogovor da se i HAMAG-BICRO pridruži regionalnoj platformi dogovorenoj na susretu Fondova iz regiona, koja bi osigurala zajednički nastup fondova iz regiona u AECM-u i tješnju saradnju na regionalnom nivou.\nGarantni fond Republike Srpske dao je svoj doprinos osnivanju novih kompanija i razvoju postojećih u Republici Srpskoj uvođenjem 6 novih garantnih linija za početne poslovne aktivnosti u svim oblastima privrede koje se trenutno intenzivno razvijaju u Republici Srpskoj.


Sjedinjene Američke Države poništiće vize za 77 zvaničnika vlade predsednika Venecuele Nikolasa Madura ili njihovih rođaka, najavio je danas američki potpredsednik Majk Pens.\nProšle nedelje, Vašington je ukinuo vize za 49 pojedinaca povezanih sa Madurom, a AP navodi da je odluka da se poništi još viza deo pokušaja da se pojača pritisak na Madura da se povuče s vlasti. Pens je na samitu Koalicije latinskih zemalja u Vašingtonu rekao da je "došlo vreme da se oslobodi Venecuela od Kube", preneo je AP.\nAdministracija predsednika Donalda Trampa, pojačavajuci pritisak na vladu Nikolasa Madura, prethodno je uvela sankcije za jo est visokopozicioniranih venecuelanskih bezbednosnih zvanicnika zbog ometanja isporuke humanitarne pomoći. Američki savetnik za nacionalnu bezbednost Džon Bolton ranije danas je rekao da SAD razmatraju uvođenje novih sankcija Venecueli s ciljem da se izvrši pritisak na vladu predsednika Nikolasa Madura.\nNOVI HAOS NA POMOLU I Guaido i Maduro danas izvode pristalice na ulice\nPens najavio nove sankcije, Venecuela sprema PRAVNI ODGOVOR


Zeman je istakao da postoji realna prijetnja da IDIL nakon poraza u Siriji i Iraku napravi sebi zgodnu bazu za teroriste u evropskim zemljama, konkretno u Bosni i Hercegovini.\n"Mislim da kada bi pošlo za rukom, a nadam se da hoće, da se pobijedi teritorijalni IDIL u Iraku i Siriji, da prijeti opasnost da će teroristi osim toga što će se premjestiti u Afganistan stvoriti kod nas evropsku terorističku bazu. Takva baza može da bude u BiH s obzirom na nacionalni sastav. Kada bi se upravo tamo koncentrisali ljudi koji bježe nakon poraza u Evropu, to bi bila opasnost", kazao je Zeman u redovnom video intervjuu za češki tabloid Blesk.\nČeški predsjednik ponovo je pozvao da se iz Evrope hitno deportuju ljudi na koje pada sumnja da su islamski radikali i da se ne dozvoli da teroristi iz IDIL-a stvore sebi u Evropi bazu koja više ne bi bila samo mreža uspavanih ćelija ili "usamljeni vukovi".\n"Beskompromisne mjere znače deportaciju ljudi na koje pada sumnja za islamski terorizam. Svi se brane pred tim terminom. Obožavam kada se napravi demonstracija 'Mi se ne plašimo'. I ništa više. Evropa nije u stanju da brani svoje granice a nismo u stanju ni da deportujemo islamske radikale", kazao je češki predsjednik, a prenosi b92.\nMiloš Zeman odbio je, međutim, drastične prijedloge, poput ideje gradonačelnika Venecije Luiđija Brugnara da svakoga ko istrči na Trg svetog Marka i uzvikne "Alah je veliki" policija na mjestu strijelja.\n"Zamislite neko šesnaestogodišnje derište koje ni ne zna pošteno šta to znači i iz šale ili da se svidi nekoj djevojci to vikne i vi njega upucate", odbio je takve ideje Zeman.\nČeški predsjednik je također, povodom nedavnih skandala kada je ovog leta uzavreo češki internet i društvene mreže, pošto su u dva akvaparka u Češkoj snimljene dvije žene u burkiniju, poručio da žene u burkiniju nemaju šta da traže u češkim bazenima.\n"Nema razloga da se u češkim bazenima neko kupa u arapskoj odjeći. Kada bi Čehinje u svojim kupaćim kostimima išle u arapski bazen prošle bi jako loše", kazao je Zeman.\nOn je podsjetio da su kupaći kostimi, nekad davno u vrijeme Austro-Ugarske izgledali slično kao današnji muslimanski burkini.\n"Razvoj se zaustavio na današnjem bikiniju i nema razloga da se vraća natrag u stanje Austro-ugarske monarhije", kazao je Zeman i našalio se da bi nekim ženama burkini ipak ostavio, zbog njihovog izgleda i dimenzija, dok bi djevojkama burkini sistematski silom skidao.\nObjavljeno: Ned, 27/08/2017 - 15:10


Devojčica teško povređena prilikom sankanja na Bjelašnici\nTanjug 8. decembra 2019. 21:07\nSARAJEVO – Devetogodišnja devojčica danas je teško povređena na Bjelašnici, kada je tokom sankanja pala i udarila glavom u kamen posle čega je izgubila svest.\nUbrzo je prevezena na Kliniku urgentne medicine u Sarajevu, gde su joj konstatovane teže povrede.\nKako su za portal Klix rekli očevici, na mestu nesreće pola sata nije bilo predstavnika preduzeća „ZOI ’84“, a na vozilo hitne pomoći se takođe čekalo oko pola sata, jer je dolazilo iz centra Sarajeva.\nKako je potvrdio direktor Zavoda za hitnu medicinsku pomoć Kantona Sarajevo Adem Zalihić, devojčica je zadobila frakturu lobanje i imala je krvarenje iz ušiju.\n„Suština priče je da se u Kantonu Sarajevo organizuju razni kulturni i sportski događaji bez prisustva hitne pomoći, što je samo po sebi protivzakonito. Na Bjelašnici nisu obezbedili vozilo hitne pomoći i to je greška organizatora“, kazao je Zalihić.\nPrema najnovijim informacijama, stanje devojčiće je stabilno.\nUbrzo se oglasilo i preduzeće „ZOI’84“ koje je u saopštenju navelo da zimska sezona na Bjelašnici još nije zvanično otvorena, a da su na stazama postavljeni znakovi upozorenja da ih građani koriste na sopstvenu odgovornost.\n„Zvanično otvaranje zimske sezone najavljeno je za 15. decembar i od tog dana ‘ZOI’84’ je obavezan da obezbjedi hitnu medicinsku pomoć, gorsku službu spašavanja i prisustvo policije“, saopšteno je iz ovog preduzeća.\nDodaju da oni nisu organizatori nijednog današnjeg događaja i da se danas na Bjelašnici nije naplaćivala nijedna ski usluga, pa čak ni parking.\n„Iskreno nam je žao zbog nesretnog slučaja koji se desio na Bjelašnici. Povrieđenoj devojčici želimo brz i uspešan oporavak“, saopštili su iz „ZOI’84“.


KAZNA OČEKUJE SVE UČESNIKE Sa korona-žurke do sada kažnjeno 19 osoba @ Cafe.ba\nSlužbenici MUP Kantona Sarajevo izdali su 19 prekršajnih naloga osobama koje su identifikovali i zatekli na skandaloznoj korona-žurci koja je održana iza zaključanih vrata jednog ugostiteljskog objekta.\nMirza Hadžiabdić iz Odjeljenja za odnose s javnošću MUP Kantona Sarajevo rekao je za Klix da su sve osobe koje su identifikovane ili zatečene na mjestu dobile prekršajne naloge. Minimalna novčana kazna za kršenje socijalne distance iznosi 500 KM.\n– Nastavlja se daljnji rad na identifikaciji svih osoba koje su bile učesnici zabave u navedenom objektu, u vrijeme kada je rad ugostiteljskih objekata zabranjen – dodao je Hadžiabdić.\nKako saznajemo utvrđuje se i koje osobe su prekršile naredbu o zabrani kretanja osobama starijim od 65 godina.\n– Odmah je ostvarena neophodna saradnja sa nadležnom inspekcijom kojoj će biti dostavljena informacija o radu ugostiteljskog objekta u vrijeme trajanja zabrane rada kako bi poduzeli mjere i radnje iz svoje nadležnosti – dodao je Hadžiabdić.\nPrekršajni nalozi su izdati zbog kršenja naredbi Federalnog štaba civilne zaštite odnosno Kriznog štaba KS koje su na snazi s ciljem suzbijanja širenja korona virusa.\nSinoćnja zabava je šokirala kompletnu javnost. Građani su posebno ogorčeni jer oni koji bi morali biti primjer ostalima zapravo krše zakon i to čak ne kriju dok istovremeno građani sjede u svojim domovima skoro dva mjeseca i slušaju preporuke nadležnih organa.\nTo je potvrdio i ministar unutrašnjih poslova Kantona Sarajevo Ismir Jusko.\n– Ovo što se danas desilo je sramotno, u pitanju su ljudi koji trebaju biti primjer građanima kada je riječ o poštivanju mjera. Ovo je za najveću moguću osudu – rekao je Jusko.\nObjekat je zatvoren, a od prisutnih su uzeti podaci, uključujući i vlasnika restorana u kojem se sve odigralo. Osim toga, načinjena je i zabilješka za inspekciju koja je upućena u objekat.\nPodsjećamo, korona-žurci koji je organizovan povodom proslave rođendana ljekara Jusufa Šabanovića, prisustvovali su između ostalih ministar Staša Košarac, pjevači Halid Bešlić, Hari Mata Hari, Šerif Konjević, Slađana Mandić i Semir Cerić Koke. Među prisutnima je bio i Ajlin Ahmić koji je prije pet godina osuđen na jednogodišnju kaznu zbog šverca kanabisa i koji je sklopio nagodbu sa Sudom BiH.


Formulacija o “međusobnom priznanju” i njene posledice: Dve poruke krilatice koja je zaparala uši srpske javnosti - Srce Srbije\nSrce Srbije / Vesti / Politika / Formulacija o “međusobnom priznanju” i njene posledice: Dve poruke krilatice koja je zaparala uši srpske javnosti\nFormulacija o “međusobnom priznanju” i njene posledice: Dve poruke krilatice koja je zaparala uši srpske javnosti\n“Od Srbije i Kosova se očekuje potpisivanje pravnoobavezujućeg sporazuma o normalizaciji odnosa, zasnovanog na međusobnom priznanju” – po prvi put jedna ovakva formulacija, koja eksplicitno pominje međusobno priznanje kada je reč o pitanju Kosova i Metohije, našla se u jednom zvaničnom dokumentu koji dolazi iz Brisela, tačnije iz Evropskog paramenta. Da “zapara uši” ovdašnjim zvaničnicima i javnosti nije bilo neočekivano, ali koliko je zapravo njen značaj i uticaj?\nSagovornici Euronews Srbija, stručnjaci koji su na ovu temu govorili složni su po dva pitanja.\nSa jedne strane, oni ukazuju da je pravi rezultat ovakve formulacije u jednom evropskom dokumentu zapravo zabrinjavajuć, da zadaje udarac dijalogu Beograda i Pritštine, koji je inače već dugo u ćorsokaku i da na izvestan način daje krila nesradnji i nespremnosti na dogovor koja dolazi sa prištinske strane.\nS druge strane, iako ističu da EP iz kojeg je ova formulacija i došla putem rezolucije usvojene u Spoljnopolitičkom odboru, nije institucija koja može da traži ili nametne obavezu međusobnog priznanja, ukazuju da se ista retorika jasno mogla čuti i od nemačkog kancelara Olafa Šolca prilikom njegove prve zvanične posete Srbiji.\nUpravo to što se i od Nemačke, kao jedne od najmoćnijih evropskih sila, sada jasno čuju takvi zahtevi, pokazuje da EU u kontekstu rata u Ukrajini i krize koja je potresla kontinet gledaju da “reše sve što se rešiti može”. Samim tim, pritisak na Srbiji da se opredeli i reši otvorena pitanja sve je jasniji i očigledniji, a sa njima se pomalja i ono šta Evropa od Srbije traži i šta će u narednom periodu, po sve sudeći, sve glasnije zahtevati.\nAutor rezolucije Evropskog parlamenta, izvestilac za Srbiju, Vladimir Bilčik rekao je i sam da ni Evropski parlament, niti drugo telo EU ne odlučuju o kosovskom statusu, ali je ukazao da to mogu samo države članice.\nA države članice, nije tajna, nisu saglasne po pitanju nezavisnosti Kosova, dok pet zemalja Unije ostaje pri stavu da ne ga priznaje. Ipak, Šolcove poruke imaju specifičnu težinu.\nŠolc je, naime, i tokom prethodnog susreta sa Vučićem i Kurtijem u Berlinu, a onda i u Beograd u Prištini, u fokus stavio dijalog Beograda i Prištine i neophodnost da se naprave pomaci na tom polju. Priliko posete Beogradu i Prištini potom je ponovo govorio o neophodnosti međusobnog priznanja ističući da je stav Nemačke o tome poznat i od ranije.\nUpravo na tu formulaciju reagovao je predsednik Srbije Aleksandar Vučić koji kasnije tokom obraćanja medijima zajedno sa Šolcom, istakao da niko nikada iz Evrope o tome nije govorio na taj način.\nVučić je i nakon usvajanja Izveštaja u Spoljnopolitičkom odboru EP rekao da u zvaničnom evropskom pregovaračkom okviru samo stoji – puna normalizacija odnosa Beograda i Prištine, ali se nigde ne govori o međusobnom priznanju i da što se tiče zadiranja u status državnosti i teritorijalnog integriteta Srbija poštuje međunarodno pravo, na koje se ceo svet poziva. Ukazao je, međutim, da se razlucije EP ne mogu ignoristati.\nUticaj navoda EP na tok dijaloga\nSve što se poslednjih dana, pa i meseci, dešava moglo bi, prema oceni sagovornika Euronews Srbija moglo loše da utiče na dalji razvoj situacije i stvarni napredak pregovora dve strane.\nPotpredsednica Centra za spoljnu politiku Suzana Grubješić rekla je za Euronews Srbija da je odluka da se u Izveštaj Vladimira Bilčika doda očekivanje “međusobnog priznanja” prilično “demotivišuće” za nastavak dijaloga Beograda i Prištine.\n“Ako znate da se na kraju dijaloga očekuje međusobno priznanje, to je pričično demotivišuće za dalji tok razgovora. Mislim da bolje da, ako ima prostora, da se iz Rezolucije koja će biti usvojena u julu izbaci to i doda ono što inače stoji u našem pregovačkom okviru za Poglavlje 35, a to je sveobuhvatni sporazum o normalizaciji odnosa Beograda i Prištine. To je statusno neutralna formulacija i takva treba i da ostane. Pitanje je samo ima li volje među evroposlanicima za to, naročito onima koji dolaze iz zemalja koje nisu priznale nezavisno Kosovo”, kazala je Grubješić.\nTakođe, ona je rekla i da takva odluka u EP ima veze i sa stavom Sjedinjenih Američkih Država.\n“SAD već tri godine upotrebljavaju tu formulaciju, da se očekuje međusobno priznanje, to se sad sve sklopilo i gleda se da se proces ubrza, da se završi kako oni misle, međusobnim priznanjem, ali šanse za to su vrlo minimalne ili uopšte ne postoje”, kazala je Suzana Grubješić.\nOna je, ipak, dodala da je trenutno fokus EU okrenut, usled aktuelne situacije, na istočno partnerstvo, Ukrajinu, Moldaviju i Gruziju i njihov dalji status.\nSa druge strane, Dragiša Mijačić koordinator radne gruše za poglavlje 35 Nacionalnog konventa o EU istakao je da Izveštaj EP nema direktnog uticaja na dijalog i pregovarački proces, ali da se ovaj dokument može posmatrati kao “jasna politika EU u daljem razvoju događaja u vezi sa dijalogom Beograda i Prištine i EU integracijama Srbije”.\nI nakon posete Šolca i njegovih poruka, analitičari su se saglasili da će svakako biti neizvesno kako će se dalje razvijati pregovori.\n“Biće vrlo zanimljivo kako će se dalje odvijati dijalog. Pozivanje na uzajamno priznanje do sada nije bilo prihvatljivo kao rešenje za predstavnike Beograda”, ukazao je ranije Stefan Vladisavljev iz Beogradskog fonda za poliitčku izuzetnost i dodao da ne vidi da će se to u skorijem vremenskom periodu promeniti.


Naučnici otkrili nov način uništavanja ćelija karcinoma - CdM\nNaučnici otkrili nov način uništavanja ćelija karcinoma\nTumorske ćelije su grupa atipičnih ćelija koje formiraju kvržice i izrasline. Mogu se pojaviti u bilo kojem dijelu tijela, a njihov opstanak zavisi od rasta i veličine tumora, kao i zahvaćenom području.\nGrupa naučnika Univerziteta u Pensilvaniji ranije je saopštila da su identifikovali novi put koji funkcioniše kao partner MYC-u i mogao bi biti njegova slabost, a rezultati istraživanja objavljeni su u listu Nature Cell Biology.\nIstraživači su ustanovili da, kada su proteini ATF4 zaustavljeni u ćelijama miševa, tumorske ćelije su nastavile stvarati proteine i u konačnici su uništene posljedicom preopterećenja. Ovo je blokiralo rast tumora kod miševa koji su imali limfome i karcinom debelog crijeva, što je dokaz da ova oktrića mogu ukazati na novi pristup koji bi mogao funkcionisati i kod ljudi.\nTagsćelije karcinom medicina naučnici otkriće\nOvo je jako lijepo i za svaku pohvalu zaista, ali mana je sto ce poceti da se testira ba ljudima tek kroz 10 godina, a u najboljem slucaju pocece komercijalna proizvodnja za 20.\nDa se da malo vise para da na ovo umjesto na proizvodnju vojnog aviona, ovaj period bi bio kraci


Troje najstarije dece više ne žive u porodičnoj kući jer su zasnovali svoje porodice. Najstariji sin Marko (27) živi u Kruševcu sa ženom i ćerkom, a snaja je toliko zavolela njegovu porodicu da je jedva pristala da se odvoji iz zajednice. Milica (26) živi u Aleksincu sa mužem i četvoro dece (ima dve ćerke i dva sina), a treći sin po starosti živi u Nemačkoj gde radi kao kuvar. On je jedva pristao da se odvoji od porodice i da većom platom pomaže braću i sestre.\nPored javno- komunalnih preduzeća iz Kruševca, uz Tamaru su ove nedelje bili brojni privatnici kao i četiri sina porodice Pavlović, na čelu sa najstarijim Markom kome su u pomoć pritekle i kolege iz firme.


"SLEDEĆE SUBOTE CELA SRBIJA U BEOGRADU": Ćuta najavio masovni protest!\nAutor: Glas javnosti 09.01.2022. u 11:38\nNakon subotnjih protesta koji su nakratko blokirali glavne saobračajnice u pojedinim gradovima u Srbiji, aktivisti najavljuju masovni protest u Beogradu sledeće subote.\n- Plan je da se sledeće subote u Beogradu svi sakupimo i da cela Srbija dođe u prestonicu - rekao je Aleksandar Jovanović Ćuta i tako najavio veliki protest i novu blokadu auto-puta za 15. januar, piše Nova.rs.\nPredsednica Vlade Ana Brnabić rekla je da je Vlada blizu odluke da poništi sve ugovore sa kompanijom „Rio Tinto“ koja je istraživala zalihe litijuma u oblasti Jadra radi izgradnje rudnika.\ngrađanski protest protestAleksandar Jovanović ĆutaEkološki protestgrađanski protesti mirni protestiEko protesti


DAČIĆ: Logičnije je da SAD i Britanija povuku priznanje „Kosova“ nego da ga Rusija prizna\nLavrov je rekao da je Rusija privržena međunarodnom pravu u rešavanju svih problema, kako u EU tako i u drugde, i da se to tiče i strogog sprovođenja rezolucije 1244 Saveta bezbednosti UN o Kosovu.\nOn je rekao da se Rusija pridržava svih sporazuma o Kosovu i o BiH, i dodao da će se Rusija usprotiviti svakom pokušaju da se ti sporazumi zaobiđu i prekrše.\nNaveo je da Beograd i Moskva imaju strateško partnerstvo, ali ne samo na papiru kao sa nekim zemljama, već istinsko partnerstvo, uz prijateljstvo, međusobno razumevanje i podršku.\nPo rečima ruskog ministra Lavrova, njegov razgovor s Dačićem je pokazao široko podudaranje stavova o međunarodnim pitanjima, a većim delom su razgovarali o saradnji u međunarodnim organizacijama UN, OEBS i Savet Evrope.\nLavrov je rekao da važnu ulogu u razvoju odnosa Rusija-Srbija ima međudržavna komisija za saradnju koja je nedavno u Sočiju konstatovala vidan napredak u sprovođenju dogovora predsednika Vladimira Putina i Aleksandra Vučića decembra prošle godine u Moskvi.


SVET KOMPJUTERA - NA LICU MESTA - Kaspersky KIPS prezentacija\nKaspersky KIPS prezentacija\nHotel „Crown Plaza”, Beograd, 11. decembar\nKaspersky Interactive Protection Simulation je simulacija koja ima zadatak da podigne nivo svesti o rizicima i bezbednosnim problemima sa kojima se suočavaju moderni kompjuterski sistemi. To je deo ponude proizvoda za računarsku obuku kompanije Kaspersky Lab koji upotrebljavaju najnovije tehnike učenja i koji su primenjivi na sve nivoe organizacione strukture. Integralnim pristupom i modernim tehnikama učenja, paleta ovih proizvoda osmišljena je tako da obezbedi da svi zaposleni steknu najviši stepen svesti o bezbednom ponašanju. Faktor igre, učenje na greškama i ponavljanje naučenog pomažu da se usvoji pozitivno znanje i da se izbegne potreba pamćenja teorijskih koncepata. Dizajnirana je sa ciljem da se naglasi izuzetna važnost sajber-bezbednosti. Simulacija imitira radno mesto i ponašanje zaposlenih, usmeravajući njihovu pažnju na praktične interese, na taj način doprinoseći motivaciji za učenjem, garantujući da će naučene veštine biti primenjene.\nUkratko, KIPS je namenski softver koji simulira uticaj koji sajber-napadi i načini na koje kompanija odgovara na njih mogu da imaju na poslovni učinak i prihode. Forma igre podstiče razumevanje sajber-bezbednosnih mera i uspostavlja bolje razumevanje bezbednosti među višim menadžerima i donosiocima odluka.\nIpak, ovo nije samo team-building iskustvo. Tehnički gledano, ovo je obuka koja za cilj ima podizanje svesti o sajber-bezbednosti i njenoj važnosti unutar organizacija. Svi scenariji su bazirani na realnim slučajevima, što dodaje dozu realizma ovoj igri.\nKIPS kroz igru naglašava ne samo poteškoće sa kojima se sajber-bezbednosni eksperti svakodnevno suočavaju, već i značaj preventivnih mera i reaktivnih akcija u vezi sa globalnim sajber-pretnjama i napadima. Igra takođe unosi novu dinamiku i delić zabavnog faktora u sajberbezbednosne treninge.


Mitropolit prespansko-pelagonijski: Odluka SPC o MPC je korak napred u odnosima dve crkve\nBeta 17. maja 2022. 14:00\nOn je za Dojče vele na makedosnkom (dw.com/mk) ocenio da su vesti koje su juče stigle iz SPC pozitivne i da govore da se „stvari za MPC – OA ne idu unazad, već napred“.\n„Vaseljenska patrijaršija uputila je da sa Srpskom pravoslavnom crkvom uredimo upravna pitanja izmedju dve crkve u okviru svetokanonskog akta i crkvenog predanja. Čim je srpska crkva prihvatila da rešavamo ova pitanja, ne vidim šta bi moglo biti negativno u ovom procesu“, rekao je vladika Petar koji je za sada jedini član sinoda MPC-OA koji se izjasnio o odluci SPC.\nTu odluka Sabora SPC su pojedini maedonski anlitičari crkvenih potanja okarakterisali kao negativnu za MPC-OAi i kao njeno vraćanje u 1959. godinu.\nSveti sinod Vaseljenske patrijaršije je na sednici 9. maja odlučio da Makedonsku pravoslavnu crkvu prizna za kanonsku crkvu pod nazivom Ohridska arhiepiskopija i uputio ju je da svoj status reši sa SPC.\nTa odluka Vaseljenske patrijaršije nije medjutim „tomos za autokefalnost“ kojim se zvanično reguliše međunarodni naziv i status Makedonske crkve, već je najava da ta crkva više nije „u raskolu“.


Kerry: Rusija je lagala o Ukrajini - Vijesti - Index.hr\nRusija je u više navrata lagala o svojim aktivnostima na istoku Ukrajine, izjavio je američki državni tajnik John Kerry\nutorak, 24.2.2015. 20:18\n"U više navrata su bili ustrajni u krivim izjavama, lažima, kako god to želite zvati, o svojim aktivnostima na istoku Ukrajine", rekao je Kerry i dodao da su mu lagali u lice i to ne samo njemu već i drugima.\nTakođer je kazao da Rusija provodi "najotvoreniju i najsveobuhvatniju propagandu" koju je ikada vidio od vrhunca Hladnog rata.\n"Mislim da je predsjednik na pravom putu i da je procjena u odnosu na prilagodbu broja trupa odgovarajuća. Predsjednik će odluku uskoro donijeti", rekao je Kerry.\n"Očekujemo da ćemo uskoro znati da li je Iran voljan, ili nije, izraditi prihvatljiv i provjerljiv plan", kazao je Kerry.\nU uvodu svog govora, činilo se da je Kerry implicitno uputio kritike na račun izraelskog premijera Benjamina Netanyahua koji se na mogući nuklearni sporazum s Iranom obrušio riječima da je "loš i opasan" te da će sve učiniti da spriječi njegovu realizaciju.\n"Svi koji sada okolo treče i viču da im se sporazum ne sviđa ne znaju o kakvom je sporazumu riječ. Sporazuma još uvijek nema i upozoravam ljude da pričekaju i vide što će ti pregovori proizvesti", kazao je Kerry.


Mađarska se povlači sa Evrovizije. - Magazin - MojTV\nMađarski Javni servis MTVA naveo je da je odluka o povlačenju doneta iz profesionalnih razloga, a ne zbog veza ove manifestacije sa LGBT zajednicom.\nMađarska se povlači sa Evrovizije.\nMađarski Javni servis MTVA saopštio je da se ta zemlja povlači sa međunarodnog takmičenja za pesmu Evrovizije, istovremeno odlučno demantujući izveštavanje nekih lokalnih i stranih medija da je ta odluka doneta zbog veza ove manifestacije sa LGBT zajednicom.\nU saopštenju, mađarski Javni servis MTVA naveo je da je odluka o povlačenju doneta iz profesionalnih razloga, kako bi se u narednoj godini podstaklo negovanje talentovanih mađarskih muzičara i produkcije zasnovane na vrednostima umesto učestvovanja na Evroviziji, prenela je agencija MTI.\n- Mi želimo da jasno stavimo do znanja da ne razmatramo seksualnu orijentaciju bilo koga ko učestvuje na nekom događaju ili manifestaciji - navodi MTVA u saopštenju.\nPojedini mediji u Mađarskoj i inostranstvu preneli su da je Mađarska odlučila da se povuče sa Evrovizije zbog povezanosti te manifestacije sa LGBT zajednicom.\nSrbija nastupa deveta u prvom polufinalu Pesme Evrovizije\nRonaldo na terenu!


Drašković: Tešanovićeva upoznata o rušenju krova dvorane | Palelive.com\nPočetna Regija Istočno Sarajevo Drašković: Tešanovićeva upoznata o rušenju krova dvorane\nDrašković: Tešanovićeva upoznata o rušenju krova dvorane\nISTOČNO SARAJEVO – Načelnik opštine Istočno Novo Sarajevo Gojko Drašković tvrdi da je ova lokalna zajednica upoznala ministra za porodicu, omladinu i sport Republike Srpske Nadu Tešanović o elementarnoj nepogodi koja je uzrokovala rušenje krova na sportskoj dvorani. „Posebno napominjemo činjenicu da je neposredno poslije ovog događaja održan radni sastanak premijera Republike Srpske Aleksandra DŽombića sa jednim brojem ministara i predstavnika vlasti lokalnih zajednica u Istočnom Sarajevu u zgradi Civilne zaštite, koji su nakon sastanka lično obišli pomenutu dvoranu“, naglašava Drašković u otvorenom pismu upućenom Tešanovićevoj.\nDrašković je istakao da je neprijatno iznenađen da je Tešanovićeva boravila na prostoru opštine Istočno Novo Sarajevo, a da nije kontaktirala predstavnike opštinske vlasti.\nTešanovićeva, koja je danas boravila u opštini Istočno Novo Sarajevo u svojstvu potpredsjednika SNSD-a, rekla je da joj se kao ministru za porodicu, omladinu i sport Republike Srpske niko nije obratio, niti je dobila i jedan dopis u vezi sa ovom sportskom dvoranom.\n„Obilazila sam cijelu Republiku Srpsku, otvarali smo sportske dvorane, a do mene nije došao glas o ovoj u Istočnom Novom Sarajevu“, rekla je Tešanovićeva i dodala da se za obrušavanje ove dvorane ne bi ni znalo da mediji o tome nisu javili.\nOna je poručila da hitno treba utvrditi ko je odgovoran za urušavanje sportske dvorane u Istočnom Novom Sarajevu za čiju izgradnju je Vlada Republike Srpske izdvojila milion KM, napomenuvši da je u Istočno Novo Sarajevo došla da bi se upoznala sa pravim stanjem na licu mjesta.\nPrethodni članakGradnja seoskog doma u Klašniku\nNaredni članakUkradena 33 saobraćajna znaka na putu Lukavica – Jahorina


Rođena Beograđanka, ekspert za marketing: Ko je Ana Brnabić, prva žena na čelu srpske Vlade! | Visokoin.com\nKrajem 2001. vraća se u Srbiju, gdje je radila za različite američke konsultantske firme na projektima razvoja lokalne samouprave, a koje je finansirao USAID.\n* Rođena 28. septembra 1975. u Beogradu.\n* Poslije Pete beogradske gimnazije 1994. odlazi na američki Univerzitet Northwood i tamo tokom 1998. završava studije poslovne administracije, a zatim na engleskom Hull univerzitetu završava master studije i stiče MBA diplomu iz marketinga\n* 2011. zapošljava se u američkoj kompaniji za razvoj vjetroelektrana “Continental Wind Serbia” i 2013. postaje direktor\n* Aktivno učestvuje u osnivanju Nacionalne alijanse za lokalni ekonomski razvoj (NALED) 2006. i postaje predsjednik UO\nKuća 167 m2, naslijedstvo\nStara devastirana kuća 30 m2, naslijedstvo\nAna Brnabić je menadžerka, nekadašnja ministarka državne uprave i lokalne i bivša potpredsjednica Upravnog odbora NALED. Prva je ministarka koja se javno deklarisala kao homoseksualka.\nKrajem 2001. vraća se u Srbiju, gdje je radila za različite američke konsultantske firme na projektima razvoja lokalne samouprave, a koje je finansirao USAID. Od 2002. do 2011. radi u USAID-u, a kao najznačajniju inicijativu u tom periodu, u zvaničnoj biografiji navodi osnivanje Nacionalne alijanse za lokalni ekonomski razvoj (NALED) 2006. godine. Od 2011. radi u američkoj kompaniji za razvoj vjetroparkova Continental Wind Serbia, a od januara 2013. je i njen direktor. U isto vrijeme potpredsjednica je Upravnog odbora NALED-a od 2013, a od aprila 2016. godine je i predsjednica UO ove poznate javno-privatne alijanse koja okuplja lokalne samouprave, privatna preduzeća i nevladine organizacije.\nZa Brnabićevu je šira javnost čula u oktobru 2015. tokom afere “Lidija Udovički”, kada je sajt Telepromter objavio transkript telefonskog razgovora između Bojana Pajtića i Lidije Udovički, sestre nekadašnje ministarke državne uprave Kori Udovički. Lidija Udovički je navodno rekla da je kum premijera Srbije i direktor EMS-a Nikola Petrović pokušao da naplati reket od dva miliona eura od spomenute američke firme Continental Wind Serbia, ne bi li vjetropark u Srbiji priključili na elektromrežu. Premijer Vučić je na to odgovorio optužbama na račun Continental Wind Serbia tvrdeći da je upravo ta firma u SAD izlobirala da pet kongresmena potpiše pismo Bidenu u kojem su premijerov brat Andrej i njegov kum Nikola Petrović označeni kao centar korupcije u Srbiji.\nBrnabićeva je, međutim, zajedno sa direktorom EMS i ministrom energetike Aleksandrom Antićem, na konferenciji za medije u Vladi Srbije odbacila navode o bilo kakvom pokušaju reketiranja. Otprilike u isto vrijeme, u medijima se pojavila informacija da bi Ana Brnabić trebalo da bude na čelu “deliveri junita” u Vladi Srbije, ali prema pisanju medija “deliveri juniti” nisu nikada zaživjeli. U martu 2016. je u javnoj debati došla u sukob sa Fiskalnim savjetom koji je osporio isplativost uvođenja onlajn fiskalizacije, za šta su se, sa druge strane, NALED i Brnabićeva, nedvosmisleno zalagali. Članica je Upravnog odbora Peksim fondacije koja obezbjeđuje stipendije za magistarske studije na Univerzitetu Kembridš studentima iz Srbije i Makedonije. Predsjednica je savjetodavnog odbora Etno mreže, udruženja proizvođača rukotvorina.\nU avgustu 2016. mandatar za sastav nove vlade Aleksandar Vučić predložio ju je za ministra državne uprave i lokalne samouprave, što je ona objeručke prihvatila.


Beta 20. marta 2018. 21:30\nOn će biti sahranjen pored još jednog velikana iz sveta nauke Ajsaka Njutna, rekao je danas portparol opatije ali nije rekao tačno kada.\nHokingova deca objavila su danas da će sahrana slavnog naučnika biti organizovana 31. marta u Kembridžu, gde je živeo i predavao više od 50 godina.\n„Potpuno je odgovarajuće da se pepeo profesora Hokinga sahrani u opatiji, pored njegovih istaknutih kolega naučnika“, rekao je dekan opatije Džon Hol u saopštenju navodeći kao primer Njutna i Čarlsa Darvina, autora teorije evolucije.\nHoking, koji je u mladosti oboleo od teške motoričke bolesti, bio je kosmolog, astronom, matematičar i autor brojnih knjiga uključujući i „Kratku istoriju vremena“ koja je prodata u više od deset miliona primeraka.\nRodjen je 8. januara 1942. On je 1974. sa 32 godine postao jedan od najmladjih članova Kraljevskog društva, najprestižnije naučne institucije u Velikoj Britaniji.\nTass: SB UN o Kosovu u ponedeljak, Zapad traži zatvorenu sednicu


SBK/ Ministarstvo Privrede U Saradnji Sa Federalnim Ministarstvom Energije, Rudarstva I Industrije, Te Privrednom Komorom FBiH Organiziralo Sastanak Sa Privrednim Subjektima - Travnik\nSBK/ Ministarstvo privrede u saradnji sa Federalnim ministarstvom energije, rudarstva i industrije, te Privrednom komorom FBiH organiziralo sastanak sa privrednim subjektima\nMinistarstvo privrede SBK je u saradnji sa Federalnim ministarstvom energije, rudarstva i industrije, te Privrednom komorom FBiH danas organiziralo je sastanak sa privrednim subjektima u zgradi Vlade SBK.\nRazlog održavanja sastanka je to što je u Službenim novinama FBiH br: 76/21, od 24.09.2021. godine, objavljen Javni poziv za kandidovanje utroška sredstava utvrđenih u Budžetu Federacije Bosne i Hercegovine za 2021. godinu Federalnom ministarstvu energije, rudarstva i industrije ”Tekući transferi i drugi tekući rashodi – subvencije privatnim preduzećima i poduzetnicima. „\nNakon uvoda u navedeni sastanak, detalje o Javnom pozivu prezentovao je sekretar Federalnog ministarstva energije, rudarstva i industrije Stipo Buljan koji je ujedno i odgovarao na postavljena pitanja od strane privrednih subjekata.\nJavni poziv i dodjela grant sredstava ocijenjena je pozitivno i stimulativno za privredne subjekte sa područja našeg kantona. Dodjela ovih sredstava predstavlja veliku pomoć za razvoj privrede, održavanju postojećih kao i za otvaranje novih radnih mjesta.\nNa navedenom sastanku također su iznesene i primjedbe na Javni poziv, a koje se odnose na eliminatorne kriterije, odnosno na mogućnost ponovnog apliciranja ukoliko su privredni subjekti već ostvarili sredstva na prethodnom Javnom pozivu, kao i prijedlozi privrednih subjekata o održavanju sastanaka i konsultacija prije predmetnih programa i objave ove vrste javnih poziva.\nMinistar Ministarstva privrede SBK Nisvet Hrnjić zahvalio se na predstavljanju i izrazio nadu da će privredni subjekti na ovom Javnom pozivu ostvariti značajna sredstva kao i na sličnom prethodne godine.\nNa sastanku je također bilo govora i o drugim aktuelnim temama, a koje se odnose na privredu i to uticaj pandemije na privredu i slab odziv na vakcinaciju protiv COVID-19, kao i o revolving i grant fondovima na federalnom nivou, te o najavljenom poskupljenju električne energije.\nIntezivna saradnja vlasti i privrednih subjekata nastavit će se u okviru svih pitanja, a sve u cilju postizanja što boljih rješenja i rezultata.


Zaštita privatnosti dece na YouTube platformi | Organ Vlasti\nPostoji li i kakva je zaštita privatnosti dece na YouTube platformi i šta možemo očekivati u narednom periodu po ovom pitanju?\nYouTube je nedavno svojim korisnicima poslao obaveštenje o predstojećim važnim promenama koje mogu da utiču na monetizaciju i otkrivanje sadržaja a tiču se zaštite privatnosti dece na ovoj platformi.\nPočevši od 13. novembra, svi autori su obavezni da YouTube obaveste da li je njihov sadržaj namenjen deci radi usaglašenosti sa Zakonom o zaštiti privatnosti dece onlajn (COPPA) i/ili drugim važećim zakonima. Kako bi kreatorima sadržaja pomogli oko usaglašavanja, u okviru YouTube studijha uvodi se novo podešavanje publike.\nKako će izgledati zaštita privatnosti na YouTube platformi?\nZavisno od količine sadržaja namenjenog deci na kanalu, autori mogu da podese publiku na nivou kanala ili na nivou videa. Za one koji podešavaju na nivou kanala, potreban je samo jedan klik.\nOve promene su neophodne u sklopu poravnanja sa federalnom komisijom za trgovinu (FTC) SAD i javnim tužiocem države NJujork i pomoći će da se usaglase sa Zakonom o zaštiti privatnosti dece onlajn (COPPA) i/ili drugim važećim zakonima.\nOd 13.11., svi autori su obavezni da obeleže sadržaj kao „namenjen deci“ ili kao „nije namenjen deci“ u YouTube studiju.\nOd sad do januara: YouTube počinje da ograničava podatke koje sakuplja na sadržaju namenjenom deci kako bi poštovali zakon. To znači da će onemogućavati personalizovane oglase na tom sadržaju (što utiče na zaradu autora koji prave sadržaj namenjen deci) i neke funkcije, kao što su komentari, obaveštenja i drugo.\nOve promene su neophodne u sklopu poravnanja sa federalnom komisijom za trgovinu (FTC) SAD i javnim tužiocem države NJujork i pomoći će autorima da se usaglase sa Zakonom o zaštiti privatnosti dece onlajn (COPPA) i/ili drugim važećim zakonima.\nBez obzira na lokaciju autora, YouTube mora tražiti da se video snimci podese da su za desu ako potpadaju u tu kategoriju i tu je promenu neophodno obaviti što pre.\nYouTube će koristiti i sisteme mašinskog učenja kako bi lakše našli sadržaj koji je očigledno namenjen deci. Međutim, u te sisteme se ne treba uzdati 100% jer, kao i svi automatizovani sistemi, ni njihovi nisu savršeni te je neophodno da ove obavezne promene obavite sami.\nAko se sadržaj ne kategorizuje pravilno ili se uoči greška, može doći do problema sa FTC i drugim nadležnim organima zbog neusaglašenosti, zbog čega YouTube može preuzeti mere protiv autora naloga na ovoj platformi.\nŠta je sadržaj namenjen deci?\nIako se ne može dati konkretan pravni savet, prema FTC smernicama za COPPA, video je orijentisan ka deci („namenjen deci“):\nAko je usmeren na decu kao primarnu publiku (npr. video snimci za predškolski uzrast).\nAko je usmeren na decu, ali deca su sekundarna publika (npr. crtani film primarno ciljan na tinejdžere, ali predviđen i za mlađu decu).\nSaznajte više o faktorima koji određuju da li se sadržaj smatra kao namenjen deci ovde.\nZnamo da ove promene neće biti lake nekim autorima i da je potrebno vremena da se naviknete na ovu obaveznu promenu. Više o svojim obavezama po Zakonu o zaštiti privatnosti dece onlajn (COPPA) možete saznati na zvaničnom sajtu FTC-a.


10:06 >> 10:08\nNajvažnije je da festivali prođu sigurno i komforno za publiku, za sve goste koje eventualno budemo mogli da dovedemo i organizatore, kazao je gradski sekreta\nIvan Karl/ATA Images\nGradski sekretar za kulturu Beograda Ivan Karl izjavio je danas da će Martovski festival, za koji je pripremljeno takozvano duplo izdanje, biti održan od 19. do 25. aprila u Domu omladine, a Fest od 7. do 16. maja u Centru “Sava”, Kombank dvorani, Sinepleksu u Beogradu na vodi i Domu omladine.\nKarl je u izjavi za Tanjug naglasio da su gradske vlasti, imajući u vidu trenutnu epidemiološku situaciju, donele odluku o pomeranju održavanja Festivala kratkog metra i Festa za pre i posle Uskrsa, odnosno kraj aprila i početak maja.\n– Najvažnije je da festivali prođu sigurno i komforno za publiku, za sve goste koje eventualno budemo mogli da dovedemo i organizatore. Ni u jednoj galeriji, muzeju, pozorištu, bioskopu, biblioteci ili na festivalu nije zabeleženo nepoštovanje mera. Upravo su to mesta koja koja nemaju slučaje zaražavanja posetilaca i statistički gledano spadaju u najsigurnija – kazao je Karl.\nNovi termin za “Guitar Art” festival i dugoočekivani koncert “40 Fingers”\n– Ako se ljudi ne vakcinišu, a naša država je za razliku od mnogih u Evropi i svetu tu privilegiju svojim građanima obezbedila, još dugo ćemo se vrteti u bubnju korona brojki – istakao je Karl.\nFEST film Ivan Karl Martovski festival Novi termin program


Beogradski festival igre: balet na otvorenom – nastupa španska trupa„Sky Circus” – Balkanekspresrb.rs\nBeogradski festival igre: balet na otvorenom – nastupa španska trupa„Sky Circus”\nPerformansima španske trupe „Sky Circus”, koji će biti održani u sutra, 5. aprila na platou iza zgrade Geozavoda u okviru Belgrade Waterfront-a, obeležava se kraj 15. Beogradskog festivala igre, manifestacije koja se ove godine održavala pod sloganom “Prestonica”.\nKako bi svi ljubitelji umetničkih performansa, cirkuskih veština i igre, imali priliku da uživaju u zanimljivom događaju, nastup trupe iz Madrida će biti besplatan, i sastavljen od tri različita dela. Program počinje u 16 časova.\nTrupa „Sky Circus“ beleži preko 150 nastupa godišnje, a na svom prvom gostovanju u Beogradu imaće priliku da na otvorenom prostoru prikaže klasične cirkuske elemente na potpuno nov način, slaveći igru, pokret i akrobatske veštine. Biće to prilika da se publika još jednom podseti nastupa 15 trupa iz 14 zemalja sveta, koji su od 15. marta do 4. aprila učinili naš grad apsolutnom prestonicom umetničke igre!\nInače, baš na ovom mestu u blizini zgrade Geozavoda, septembra prošle godine su počele pripreme za medijsku kampanju petnaeste edicije festivala igre. Vizuelni identitet manifestacije činile su najlepše ili najprepoznatljivije lokacije glavnog grada, a u filmu i na fotografijama, pojavila se Gala Jovanović, solistkinja Baleta Državne opere iz Beča i jedna od laureata nagrade Vip poziva za 2018. ♦godinu.\nKompanija Belgrade Waterfront bila je jedan od sponzora ovogodišnjeg Beogradskog festivala igre“, potvrdivši svoju bezuslovnu podršku razvijanju kulture i umetnosti prestonice. Posvećenost važnim stvarima poput kreativnosti, muzike i igre, kompanija je pokazala organizovanjem i podržavanjem mnogih koncerata, predstava i umetničkih performansa.♦\nČekajući 17. maj: Haradinaj na Samitu EU\nNa Kosovu ženska deca su – nepoželjna


Sukob u Pojasu Gaze - sukob koji traje od nastanka Izraela\nTanjug 13. maja 2021. 12:08\nBEOGRAD – Sukob u Pojasu Gaze, gusto naseljenom području koje čini uzak primorski pojas između Izraela i Egipta, dužine 40 i širine 10 kilometara, deo je arapsko-izraelskog sukoba koji traje od nastanka države Izrael.\nNakon raspada Osmanlijskog carstva, deo njegovih teritorija na Bliskom istoku bio je pod britanskom kontrolom pod mandatom Lige naroda.\nGeneralna skupština UN-a je 1947. godine usvojila Rezoluciju prema kojoj je britanski mandat prestao da postoji i preporučeno je da se na toj teritoriji do 1948. osnuju dve države – arapska i jevrejska.\nArapska zajednica je ovu podelu Palestine smatrala nepoštenom, jer su na teritoriji živeli mnogi Arapi koji su, prema planu UN-a, dodeljeni jevrejskoj državi.\nSmatraju da Palestinci nisu narod, da nisu postojali pre osnivanja države Izrael 1948. godine, već da su palestinski nacionalizam izmislile arapski vođe kako bi uništili Izrael.\nUprkos dugogodišnjim naporima međunarodne zajednice da se reši ovaj spor i uprkos tome što je Izrael sklopio mir sa Egiptom i Jordanom, Izraelci i Palestinci do danas nisu uspeli da postignu mirovni dogovor.\nGlavni kamen spoticaja su status Jerusalima, koji obe strane smatraju svetim mestom, međusobno priznanje, granice, bezbednost, pravo na vodu uz reku Jordan, izraelska naselja na Zapadnoj obali, palestinska sloboda kretanja i pravo Palestinaca na povratak unutar granica Izraela nakon egzodusa nastalog usled izraelskog rata za nezavisnost.\nPrestanak sukoba se često navodi kao moguće rešenje dve države, a prema istraživanjima većina Izraelaca i Palestinaca smatra da je to najbolja solucija.\nIpak, nepoverenje i trzavice su često znale da eskaliraju: prva i druga intifada su odnele na hiljade života na obe strane, uz izostanak bilo kakvog rešenja.\nObe strane su odbile da dele istu teritoriju sa drugom stranom, iz straha od dominacije.\nJaser Arafat postao je formalni vođa pokreta za samostalnu Palestinu u 20. veku, ali izraelski službenici gledali su na njega negativno i optuživali ga da podržava terorizam protiv Jevreja.\nNakon Arafatove smrti 2004, njegov naslednik Mahmud Abas pokušao je da pokrene novu rundu mirovnih pregovora, ali bez uspeha.\nIako se odnos u međuvremenu poboljšao sa Zapadnom obalom, stanje ostaje eksplozivno u Gazi, gde su vođena dva rata, od kojih je zadnji bio 2014. godine.\nSukob je odneo preko 20.000 života od 1948. na obe strane.\nIzraelski premier Benjamin Netanjahu izjavio je 2015. da neće dozvoliti palestinsku državu zapadno od Jordana.\nOd 50-ih godina 20. veka, grupe terorista redovno su se infiltrirale na teritoriju Izraela iz pojasa Gaze, organizirajući sabotaže i terorističke napade.\nNakon proglašenja nezavisnosti Izraela 1948, tu je formirano nekoliko izbegličkih kampova za proterane Palestince, u kojima se još uvek nalazi oko 500.000 ljudi.\nSa ukupno milion i po stanovnika, Gaza je jedno od najgušće naseljenih i istovremeno najsiromašnijih područja na svetu.\nRašireno siromaštvo, zajednička granica sa Egiptom preko koje se mogu prokrijumčariti oružje i eksploziv i pre svega, krvavi obračuni sa Izraelcima stvorili su od nje najtvrđe uporište ekstremističkih palestinskih organizacija.\nHamas, Islamski džihad i ostali uvek su u Gazi imali više pristalica nego na Zapadnoj obali.\nNi izraelsko povlačenje 2005. nije mnogo promenilo situaciju.\nDuž čitave granice sa Izraelom sagrađen je visok zid sa dosta brisanog prostora sa palestinske strane, da bi sprečio upade militantnih odreda i bombaša samoubica.\nIzrael pod kontrolom drži i granične prelaze, vazdušni prostor i obalu, dovod vode i struje, uvoz i izvoz, naplatu poreza i čitav protok novca sa inostranstvom uključujući i donacije, tako da se Gaza može vrlo brzo i efikasno izolovati od ostatka sveta.\nNajanovi sukobi između Izraelaca i Palestinaca eskalirali su od ponedeljka kad je u sukobima u Jerusalimu povređeno oko 300 Palestinaca i 20-ak policajaca.\nPrema zakonu, Jevreji čiji su preci odande proterani u ratu 1948. mogu dobiti kuće nazad, dok to pravilo ne važi za proterane Palestince.


Konferencija Global Real Estate & Economy Talks u Beču okupila 300 regionalnih profesionalaca\nU Beču je juče počeo drugi po redu "Global Real Estate & Economy Talks" (GREET Vienna) specijalizovani događaj. Pred oko 300 regionalnih profesionalaca iz Rusije, Nemačke, Austrije, Poljske, Češke, Slovačke, Mađarske, Rumunije, Bugarske, Slovenije, Hrvatske i Srbije, organizator ovog događaja, Sylvia Foissy, je svečano otvorila GREET Vienna 2014 i pozdravila prisutne.\nNakon toga, Johannes Hahn, evropski komesar za regionalnu politiku, ukazao je na sličnosti i razlike koje se međusobno ujedinjuju, od regiona do regiona, u okviru teritorija koje su predstavljene na ovom događaju. Program je dalje nastavljenn u dve konferencijske sale, gde su paralelno održani brojni paneli posvećeni razvoju nekretnina, sa pratećim ekonomskim temama i temam vezanim za razvoj zdravstvene infrastrukture.\nVeličanstveni prostor palate Donje Austrije (Palais Niederosterreich) tokom 19. i 20. maja, predstavlja mesto za razmenu različitih mišljenja i stavova, koji će inicirati i formirati nova poslova partnerstva. Posebno mesto ove godine zauzima Serbian Lounge, štand srpskih kompanija i projekata.\nZahvaljujući uspešnoj saradnji REBEC tima sa organizatorima GREET Vienna događaja, svoje mesto na štandu Republike Srbije našli su projekti, odnosno kompanije: "Small Steps" iz Feketića, "SEE Offices" iz Beograda, Industrijski park Beograd, "EYEMAXXLog Centar" Beograd, "Dunavske terase", advokatska kancelarija "Janković, Popović & Mitić" iz Beograda, greenfield projekat u Beškoj i projekat "Ground" u opštini Pećinci.\nŠtand Republike Srbije posetila je i Vera Vidović, predstavnik Privredne komore Srbije u Austriji, koja je podržala prisustvo srpskih kompanija na ovakvim događajima i obavestila prisutne o aktivnostima koje preduzima predstavništvo Privredne komore Srbije u Austriji u vezi sa kritičnom situacijom u Srbiji.